|  |
| --- |
|  |
| **LAMING THOMSON VILLAMOS ENERGIA KERESKEDELMI KORLÁTOLT FELELŐSSÉGŰ TÁRSASÁG ÜZLETSZABÁLYZATA** |
| 2025.04.14. |
|  |
|  |

Tartalomjegyzék

Tartalom Oldal

[Bevezetés 1](#_Toc195272129)

[1 Fogalom meghatározások 1](#_Toc195272130)

[2 Általános rendelkezések 3](#_Toc195272131)

[3 Az Üzletszabályzat és a villamos energia adásvételi szerződések módosítása 4](#_Toc195272132)

[4 A Kereskedő bemutatása 5](#_Toc195272133)

[5 A Kereskedő által nyújtott szolgáltatást igénybe venni kívánó Felhasználók igényének kezelése és a szerződéskötésre vonatkozó szabályok 5](#_Toc195272134)

[6 Pénzügyi biztosíték 8](#_Toc195272135)

[7 A szerződés teljesítésére vonatkozó rendelkezések 9](#_Toc195272136)

[8 A szerződések teljesítésében részt vevő harmadik személyek és a velük való együttműködés bemutatása 10](#_Toc195272137)

[9 Eljárás üzemzavar, korlátozás esetén 11](#_Toc195272138)

[10 A Felhasználókkal kötött villamos energia adásvételi szerződések típusai és tartalmi elemei 11](#_Toc195272139)

[11 A szerződések megszűnésének és megszüntetésének esetei 13](#_Toc195272140)

[12 A szerződésszegés kezelése 13](#_Toc195272141)

[13 Kereskedőváltással kapcsolatos eljárás 13](#_Toc195272142)

[14 A Felhasználók hálózati csatlakozási és hálózathasználati szerződéseinek a Kereskedő, mint megbízott által történő kezelése 14](#_Toc195272143)

[15 Az adatvédelemre vonatkozó rendelkezések 15](#_Toc195272144)

[16 Beadványok és panaszok ügyintézésének rendje 17](#_Toc195272145)

[17 A nagykereskedelmi energiapiacok integritásáról és átláthatóságáról szóló 1227/2011/EU Rendelet szerinti jelentési kötelezettségek 17](#_Toc195272146)

[18 Kapcsolattartás, ügyintézési formák 18](#_Toc195272147)

[19 Irányadó, jog Vitarendezés 18](#_Toc195272148)

[20 Értesítések, tájékoztatás 19](#_Toc195272149)

[Mellékletek listája 21](#_Toc195272150)

[1. Számú Melléklet Teljes ellátás alapú villamos energia adásvételi szerződés Minta 21](#_Toc195272151)

[2. Számú Melléklet Részleges ellátás alapú villamos energia adásvételi szerződés minta 24](#_Toc195272152)

[3. Számú Melléklet Menetrend alapú villamos energia adásvételi szerződés minta 27](#_Toc195272153)

[Menetrend 30](#_Toc195272154)

[4. Számú Melléklet Általános Szerződési Feltételek 31](#_Toc195272155)

[5. Számú Melléklet Megbízási szerződés minta 41](#_Toc195272156)

[6. Számú Melléklet Kapcsolattartás, elérhetőségek 44](#_Toc195272157)

[7.Számú Melléklet Árak, áralkalmazási feltételek 45](#_Toc195272158)

[8. Számú Melléklet Formanyomtatvány a Felhasználó személyében bekövetkezett változás bejelentéséhez 46](#_Toc195272159)

[A Felhasználó személyében bekövetkezett változás bejelentésére szolgáló formanyomtatvány 46](#_Toc195272160)

Bevezetés

A Laming Thomson Villamos Energia Kereskedelmi Korlátolt Felelősségű Társaság („**Kereskedő**”) mint villamosenergia-kereskedői engedéllyel rendelkező társaság lakossági fogyasztónak nem minősülő és egyetemes szolgáltatásra nem jogosult Felhasználók ellátását végzi. Ennek érdekében a Kereskedő villamos energiát vásárol más villamosenergia-kereskedőktől és/vagy villamos energia termelőktől kétoldalú megállapodások vagy tagsága esetén a szervezett villamos energia piacon lebonyolított ügyletek keretében, valamint e tevékenységéhez kapcsolódóan más villamosenergia-kereskedők részére villamos energia értékesítési tevékenységet is végezhet. A Kereskedő lakossági fogyasztók és egyetemes szolgáltatásra jogosult Felhasználók ellátását nem tervezi.

A Kereskedő villamos energia kereskedelmi tevékenységét a MEKH által **10262/2018** számon kiadott villamosenergia-kereskedői engedély alapján végzi.

A VET 72. §-a szerint a villamosenergia-kereskedő köteles üzletszabályzatot kidolgozni, amelyet a MEKH hagy jóvá. Jelen Üzletszabályzat a VET és a VET Vhr. rendelkezéseinek figyelembe vételével került kidolgozásra.

1. Fogalom meghatározások

Jelen Üzletszabályzatban a fogalmakat a VET, a VET Vhr., a vonatkozó más jogszabályokban és a Villamosenergia-ellátási szabályzatokban, valamint az Üzletszabályzat mellékleteiben foglalt egyes szerződésmintákban meghatározottak szerint kell érteni.

“**Átviteli rendszerirányító**”A VET alapján átviteli rendszerirányítási tevékenységet végző társaság.

“**Ajánlatkérő”** A Kereskedő részére villamos energia adásvételi szerződés megkötésére irányuló ajánlatkérést benyújtó piaci szereplő.

„**Beadvány**” A Felhasználó által jelen Üzletszabályzatban meghatározott formában benyújtott, a Kereskedővel fennálló szerződéses jogviszonyával összefüggő tájékoztatás kérés, megkeresés, ideértve a Kereskedő által nyújtott szolgáltatással összefüggésben bejelentett panaszt is.

„**Egyetemes szolgáltatásra jogosult Felhasználó**” A VET 50. § (3) bekezdésében meghatározott feltételeknek megfelelő Felhasználó.

“**Engedélyes**”A VET 3. § 13. pontja szerint meghatározott szereplő.

„**Enhat. tv.**” 2015. évi LVII. tv.

“**Elosztói Engedélyes**”A VET alapján villamos energia elosztói tevékenységet végző társaság.

“**Felhasználó**” A VET 3. § 17. pontja szerint meghatározott piaci szereplő.

“**Felhasználási Hely**”A VET 3. § 16. pontja szerint meghatározott terület.

**„GDPR”** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet).

“**Hálózati Engedélyes**”Az Átviteli Rendszerirányító és az Elosztói Engedélyes.

**„Infotv.”** az információs önrendelkezési jogról és az információszabadságról szóló 2011. évi CXII. Törvény.

“**Kapcsolt vállalkozás**”A VET 3. § 28a. pontja szerint meghatározott vállalkozás.

“**Kereskedő**” A Laming Thomson Villamos Energia Kereskedelmi Korlátolt Felelősségű Társaság.

“**Kereskedelmi Szabályzat**”A VET 67.§ b) pontja alapján elkészített szabályzat.

“**Lakossági fogyasztó**”A VET 3. § 42. pontjában szereplő feltételeknek megfelelő Felhasználó.

“**MEKH**” A Magyar Energetikai és Közmű-szabályozási Hivatal.

“**MEKH Engedély**” A Kereskedő részére a MEKH által a VET alapján kiadott, villamos energia kereskedelmi tevékenység végzésére jogosító működési engedély.

“**Menetrend**” A VET 3. § 45a. pontjában meghatározott fogalom.

“**Mérlegkör**” A VET 3. § 46. pontjában meghatározott elszámolási szerveződés.

“**Mértékadó Éves Fogyasztás**”A profil elszámolású felhasználó adott elszámolási időszak alatti fogyasztására vonatkozóan az időszak elején megállapított azon villamosenergia-mennyiség, amely alapadatként szolgál az elszámolási időszak végén a mennyiségi eltérés elszámolására.

“**Pmt.**” A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, illetve annak módosítása, és a helyébe lépő jogszabály is.

“**Profil**”A VET 3. § 49a. pontja szerint meghatározott felhasználói villamosteljesítmény-igény görbe.

“**Ptk**.” A Polgári Törvénykönyvről szóló 2013. évi V. törvényt jelenti.

**“REMIT Rendelet”** A nagykereskedelmi energiapiacok integritásáról és átláthatóságáról szóló, a 2024/1106/EU rendelettel módosított 1227/2011/EU rendeletet jelenti.

**“REMIT Végrehajtási Rendelet”** A nagykereskedelmi energiapiacok integritásáról és átláthatóságáról szóló 1227/2011/EU európai parlamenti és tanácsi rendelet 8. cikke (2) és (6) bekezdésének végrehajtására irányuló adatszolgáltatásról szóló 1348/2014 EU bizottsági végrehajtási rendeletet jelenti.

“**Rendszerhasználó**” A VET 3. § 50. pontjában meghatározott feltételek mentén a közcélú hálózathoz csatlakozó személyek vagy szervezetek.

„**Sztv.**” 2000. évi C. tv. a számvitelről.

“**Üzemi Szabályzat**” A VET 67. § a) pontja alapján elkészített szabályzat.

“**Üzletszabályzat**” A Kereskedő jelen villamosenergia-kereskedői üzletszabályzata, ideértve annak minden mellékletét, amelyek az üzletszabályzat elválaszthatatlan részét képezik.

”**VET**” 2007. évi LXXXVI. törvény a villamos energiáról.

“**VET Vhr**.” 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet.

“**Villamosenergia-ellátási szabályzatok**” A VET 3. § 67. pontja által meghatározott szabályzatok.

“**Villamos Energia Egységár**” A villamos energia termékára, amelyen a Kereskedő a Felhasználó részére értékesíti a villamos energiát és amely ár nem tartalmazza az adókat, egyéb díjakat, költségeket és járulékokat.

**“Villamos Energia Vételár”** A villamos energia szolgáltatásért a Felhasználó által fizetendő ellenérték, beleértve a Villamos Energia Egységárat, az adókat, egyéb vonatkozó díjakat, költségeket és járulékokat azzal, hogy a Villamos Energia Vételár a rendszerhasználati díjakat kizárólag a Felhasználó hálózathasználati szerződésének Kereskedő általi kezelése esetén tartalmazza.

1. Általános rendelkezések
	1. Üzletszabályzat tárgya

Jelen Üzletszabályzat a Kereskedő által végzett villamos energia kereskedelmi tevékenységgel összefüggésben létrejövő jogviszonyok általános műszaki, kereskedelmi, elszámolási és fizetési szerződési feltételeit tartalmazza a VET, a VET végrehajtására kiadott jogszabályok, különösen a VET Vhr., egyéb vonatkozó jogszabályok és a Villamosenergia-ellátási szabályzatok rendelkezéseinek megfelelően és azokkal összhangban.

* 1. Üzletszabályzat hatálya
		1. Személyi hatály

Jelen Üzletszabályzat személyi hatálya kiterjed

1. a Kereskedőre;
2. a Kereskedővel szerződéses kapcsolatban álló és/vagy a tőle szerződéses kapcsolat létesítése céljából kereskedelmi ajánlatot kérő, lakossági fogyasztónak és egyetemes szolgáltatásra jogosultnak nem minősülő Felhasználóra;
3. a Kereskedővel szerződéses kapcsolatban álló villamosenergia-kereskedőkre.

A Kereskedő (i) lakossági fogyasztónak és (ii) egyetemes szolgáltatásra jogosultnak minősülő Felhasználók villamos energiával történő ellátását nem végzi a jelen Üzletszabályzat alapján. Jelen Üzletszabályzatban így a továbbiakban Felhasználó alatt (i) lakossági fogyasztónak nem minősülő, (ii) egyetemes szolgáltatásra nem jogosult Felhasználót kell érteni.

* + 1. Tárgyi hatály

Jelen Üzletszabályzat tárgyi hatálya a Kereskedő villamos energia kereskedelmi tevékenység végzésére jogosító működési engedélyében meghatározott tevékenységére és az azzal összefüggő jogviszonyokra terjed ki.

* + 1. Területi hatály

Jelen Üzletszabályzat hatálya Magyarország teljes területére kiterjed.

* + 1. Időbeli hatály

Jelen Üzletszabályzat hatályba lépésének napja a MEKH jelen Üzletszabályzatot jóváhagyó határozatának jogerőre emelkedését követő, jelen Üzletszabályzat címlapján meghatározott időpont. Az Üzletszabályzat egyes módosításai a MEKH jóváhagyása alapján lépnek hatályba, és a felek eltérő írásbeli megállapodása hiányában a módosításokat a hatályba lépés előtt megkötött szerződésekre is alkalmazni kell.

Jelen Üzletszabályzatban meghatározott, a szerződésekre irányadó, azok részét képező Általános Szerződési Feltételek az Üzletszabályzat, illetve módosításai jóváhagyásával válnak hatályossá.

* 1. Eltérés az Üzletszabályzat rendelkezéseitől

A Kereskedő a Felhasználókkal kötött szerződéses megállapodásai során a jelen Üzletszabályzat rendelkezéseitől, ideértve a jelen Üzletszabályzat mellékleteiben foglalt Általános Szerződési Feltételeket és a szerződésminták egyes rendelkezéseit is a VET, a VET Vhr. és a Villamosenergia-ellátási Szabályzatok keretei között a szerződő felek kölcsönös megállapodása alapján térhet el, amely esetben a felek jogviszonyára a szerződéses megállapodásban foglaltak az irányadóak, függetlenül a jelen Üzletszabályzat általános rendelkezéseitől. Egyedi feltételek alkalmazása esetén a Kereskedő az eltérő feltételeket nyilvánosságra hozza; és azokat valamennyi, a feltételeket teljesítő fél részére biztosítja. Az egyedi feltételeket a Kereskedő honlapján teszi közzé valamennyi Felhasználó részére hozzáférhető módon, valamint az adatvédelemre és az üzleti titokra vonatkozó mindenkori szabályok betartásával.

* 1. Az Üzletszabályzat közzététele

A Kereskedő a mindenkor érvényes és hatályos Üzletszabályzatát egységes szerkezetbe foglalt szöveggel valamennyi Felhasználó részére hozzáférhető módon, a hatályba lépését követően haladéktalanul közzéteszi honlapján (lamingthomson.hu). Az Üzletszabályzat rendelkezéseit a közzétett dokumentumban szereplő időponttól kell alkalmazni.

1. Az Üzletszabályzat és a villamos energia adásvételi szerződések módosítása
	1. Az Üzletszabályzat módosítása

A Kereskedő jogosult a jelen Üzletszabályzatot, valamint annak bármely mellékletét a MEKH jóváhagyásával módosítani. A Kereskedő a MEKH által történő jóváhagyását követően köteles haladéktalanul közzétenni honlapján a módosított Üzletszabályzatot.

* 1. Az Üzletszabályzat módosításának nem minősülő esetkörök
		1. Árváltozás esetén alkalmazandó eljárás

A Kereskedő jogosult az általa értékesített villamos energia Villamos Energia Egységárát egyoldalúan, a MEKH előzetes jóváhagyása nélkül is megváltoztatni azzal, hogy az árváltozás a már megkötött, határozott időtartamra szóló villamos energia adásvételi szerződésekben meghatározott Villamos Energia Egységár mértékét nem érinti. Amennyiben a módosítás tárgyát képező díjszabást a jelen Üzletszabályzat melléklete tartalmazza, akkor a Kereskedő az Üzletszabályzat vonatkozó mellékletét módosítja, és erről a MEKH-et tájékoztatja.

* + 1. Adatváltozások, technikai jellegű módosítások

Nem minősül az Üzletszabályzat vagy az ahhoz tartozó bármely melléklet módosításának az olyan adatváltozás, amely a szerződésben foglalt személyes, illetve céges azonosító adatokat, továbbá a szerződéses kötelezettségek teljesítését biztosító adatokat érinti (például felek neve, címe, bankszámlaszáma, a kapcsolattartó személyek adatai). E változásokról a Kereskedő az érintett Felhasználókat a változás hatálybalépését megelőzően tájékoztatja.

* 1. A villamos energia adásvételi szerződések módosítása

A Kereskedő az Üzletszabályzat, ideértve az Általános Szerződési Feltételeket is, megváltozása esetében, a változás hatálybalépését megelőzően legalább 14 nappal köteles az érintett Felhasználókat a változásról értesíteni.

1. A Kereskedő bemutatása
	1. Kereskedőre vonatkozó adatok

Társaság cégneve: Laming Thomson Villamos Energia Kereskedelmi Korlátolt Felelősségű Társaság

Társaság rövidített cégneve: Laming Thomson Kft.

Székhely: 1082 Budapest, Futó utca 47-53. VII. emelet

Cégjegyzék száma: Cg. 01-09-301636

Társaság működésének időtartama: határozatlan

* 1. Tevékenységi kör

A Kereskedő fő tevékenységi köre a TEÁOR’25 besorolása alapján 3515 Villamosenergia-kereskedelem. A Kereskedő a magyar energiapiacon fő tevékenységként villamos energia kereskedelmi tevékenységet végez és ehhez kapcsolódó szolgáltatásokat nyújt, mely keretében más villamosenergia-kereskedőktől, termelőktől, tagsága esetén a szervezett piacon villamos energiát vásárol, valamint lakossági fogyasztónak nem minősülő és egyetemes szolgáltatásra nem jogosult Felhasználóknak és villamosenergia-kereskedőknek villamos energiát értékesít.

1. A Kereskedő által nyújtott szolgáltatást igénybe venni kívánó Felhasználók igényének kezelése és a szerződéskötésre vonatkozó szabályok
	1. Ajánlattételi felhívás vizsgálata, Ajánlattétel

Mind a Kereskedő, mind a lakossági felhasználónak nem minősülő piaci szereplő jogosult megkeresni a másik felet felhasználói villamos energia adásvételi szerződés megkötése céljából. Az Ajánlatkérő által benyújtott ajánlattételi felhívás esetén a Kereskedő a beérkezéstől számított 15 naptári napon belül megvizsgálja a megkeresést abból a szempontból, hogy megfelel-e a jelen Üzletszabályzat rendelkezéseinek, és szükség esetén határidő megjelölésével hiánypótlásra hívja fel az Ajánlatkérőt. Hiánytalan ajánlatkérés esetén a Kereskedő az ajánlattételi felhívás beérkezésétől számított 30 naptári napon belül érdemben megvizsgálja, üzleti szempontból értékeli a megkeresést és ajánlatot küld az Ajánlatkérő részére vagy tájékoztatja az Ajánlatkérőt arról, hogy nem kíván ajánlatot tenni. Kereskedő különösen az Ajánlatkérő pénzügyi helyzetére és fizetőképességére tekintettel dönthet úgy, hogy nem kíván ajánlatot tenni az Ajánlatkérő részére.

Az Ajánlatkérő ajánlatkérési felhívására és a Kereskedő által tett ajánlatra a Ptk. szabályai az irányadóak. Az ajánlat érvényességi ideje az ajánlatban kerül meghatározásra. Az ajánlat érvényességi idején belül a másik fél az ajánlatot elfogadhatja, elutasíthatja, illetőleg eltérő tartalommal fogadhatja el, mely esetben az eltérő tartalommal történő elfogadás a Ptk. rendelkezései alapján új ajánlatnak minősül.

* + 1. Ajánlatkéréshez minimálisan az alábbi adatok megadása szükséges az Ajánlatkérő által:
1. ajánlatkérő adatai (cégnév, székhely, cégjegyzékszám, adószám);
2. felhasználási hely adatai (cím, mérési pont azonosító);
3. tervezett/becsült éves fogyasztás;
4. szolgáltatás igényelt kezdő időpontja;
5. szolgáltatás tervezett időtartama;
6. felhasználási hely profilja profil alapú elszámolás esetén;
7. felhasználási hely névleges csatlakozási teljesítménye;
8. nyilatkozat arról, hogy az ajánlatkérő csődeljárás, végrehajtási, felszámolási vagy végelszámolási eljárás alatt nem áll;
9. nyilatkozat arról, hogy sem az Ajánlatkérő, sem az Ajánlatkérő, vezető állású munkavállalói, dolgozói vagy bármely más, az Ajánlatkérő képviseletére jogosult személy, sem az Ajánlatkérő kapcsolt vállalkozásai (Sztv. szerint) vagy az Ajánlatkérő egy vállalatcsoportba tartozó más társaság, sem az Ajánlatkérő Pmt. szerinti tényleges tulajdonosa, sem az Ajánlatkérővel üzleti kapcsolatban álló bármely személy („**Partner**”), sem a Partner tulajdonában lévő vagy általa irányított társaság nem esik szankció hatálya alá.
10. nyilatkozat az egyetemes szolgáltatási jogosultság fenn nem állásáról;
11. nyilatkozat arról, hogy az Ajánlatkérő a hálózati csatlakozási és hálózathasználati szerződések megkötésével és kezelésével a Kereskedőt kívánja megbízni, amennyiben e szerződéseket az Ajánlatkérő nem önállóan kívánja megkötni és kezelni.

Kereskedő jogosult a fentieken túl is dokumentumokat, adatokat kérni az Ajánlatkérőtől, amennyiben ezt az ajánlatadáshoz, különösen az Ajánlatkérő pénzügyi helyzetének és fizetőképességének megítéléséhez, az eset összes körülményeire tekintettel szükségesnek tartja Az adatkérés teljesítésének elmulasztása vagy nem megfelelő adatszolgáltatás esetén a Kereskedő dönthet úgy, hogy nem tesz ajánlatot az Ajánlatkérő részére.

* + 1. A Kereskedő által tett ajánlatnak tartalmaznia kell a VET Vhr. által meghatározott alábbi tartalmi elemeket (VET Vhr. 22. § (2)):
1. az ajánlat hivatkozásra alkalmas azonosító száma;
2. a villamosenergia-kereskedő főbb adatai (társaság neve, székhelye, a villamosenergia-kereskedelmi engedély száma, honlapjának címe és üzletszabályzatának internetes elérési útvonala) ;
3. azt az időpontot, amelytől kezdődően a közölt feltételek teljesítése esetén a szolgáltatás nyújtása megkezdhető;
4. a villamos energia ára vagy az ár meghatározására vonatkozó módszertan;
5. az ajánlati kötöttség időtartama;
6. a létrejövő jogviszony minden lényeges elemére kiterjedő tájékoztatás,
7. a villamosenergia-vásárlási szerződés tervezete; és
8. a szerződés megszüntetésének vagy felbontásának egyes esetei és feltételei.

Kereskedő Jelen Üzletszabályzat 6. pontjában foglaltak alapján jogosult pénzügyi biztosíték kérésére az Ajánlatkérőtől.

Az ajánlatadás során a Kereskedő a VET. 61. § (2) bekezdése alapján igazolható módon tájékoztatja a Felhasználót a villamosenergia vásárlási szerződés lényeges tartalmi elemeiről és a Felhasználó rendelkezésére bocsátja a szerződéses feltételek összefoglalóját.

A Kereskedő a Felhasználót a fenti tájékoztatás körében az alábbiakról is tájékoztatja:

* + - 1. az adott szerződésre vonatkozó költségekről és kockázatokról szóló tájékoztatást;
			2. az adott szerződésre vonatkozó előnyökről és lehetőségekről szóló tájékoztatást;
			3. ha meghatározott fogyasztásmérő felszerelése szükséges a szerződés megkötéséhez.

A fix, több zónaidős és rugalmas árazású villamosenergia-vásárlási szerződéssel kapcsolatos tájékoztatás magában foglalja továbbá

* + - 1. a felhasználó VET. 62. § (1) ‒ (3) bekezdésben foglalt jogaira vonatkozó tájékoztatást,
			2. a szolgáltatás teljes ellenértékét és annak részletezését, hogy az ellenérték milyen elemekből és díjakból tevődik össze,
			3. annak megjelölését, hogy az ár fix, több zónaidős vagy rugalmas, valamint
			4. a Kereskedő által érvényesíthető egyszeri díjak és esetlegesen biztosított kedvezmények ismertetését.

Új villamosenergia-vásárlási szerződésnek kell tekinteni a határozott idejű villamos energia vásárlási szerződés hatályának meghosszabbítását is.

* + 1. Az ajánlat elfogadása

Amennyiben az Ajánlatkérő a Kereskedő ajánlatát az ajánlat érvényességi idején belül, változtatások nélkül elfogadta és keltezéssel ellátva és aláírva visszaküldte, akkor a Kereskedő és az Ajánlatkérő között a villamos energia adásvételi szerződés az ajánlatban foglalt lényeges tartalmi elemek vonatkozásában létrejön.

* + 1. Az ajánlat eltérő tartalommal való elfogadása

Amennyiben az Ajánlatkérő a Kereskedő ajánlatát az ajánlat érvényességi idején belül, de lényeges kérdések tekintetében az ajánlattól eltérő tartalommal fogadta el, akkor az elfogadás a másik fél általi új ajánlatnak minősül. Amennyiben a Kereskedő az új ajánlattal egyetért, és az új ajánlat elfogadására vonatkozó nyilatkozatát a másik fél részére keltezéssel ellátva és aláírva visszaküldte, akkor a Kereskedő és az Ajánlatkérő között a szerződés az Ajánlatkérő által megtett új ajánlatban foglalt lényeges tartalmi elemek vonatkozásában létrejön.

Amennyiben a Kereskedő az Ajánlatkérő által megtett új ajánlattal nem ért egyet, akkor az Ajánlatkérő által adott új ajánlatot elutasítja, új ajánlatot küld a másik fél részére vagy tárgyalásra hívja a másik felet az ajánlattal kapcsolatos egyeztetés érdekében.

* + 1. Szerződéskötéshez szükséges adatok, iratok biztosításának rendje

Szerződéskötéshez az Ajánlatkérőnek legalább az alábbi dokumentumok eredeti vagy hiteles másolati példányát szükséges benyújtania a Kereskedő részére elektronikus vagy postai úton.

1. 30 napnál nem régebbi, hatályos cégbírósági bejegyzés vagy cégkivonat;
2. aláírási címpéldány;
3. felhasználási hely vonatkozásában a tulajdonjog vagy használati jog igazolása;
4. pénzügyi biztosíték kikötése esetén ennek meglétét igazoló okirat;
5. hálózati csatlakozási és hálózathasználati szerződés;
6. megelőző üzleti évről szóló éves beszámoló (kivéve újonnan alapított társaságok esetén);
7. az Ajánlattevő számlavezető bankjának igazolása arról, hogy az Ajánlattevőnek nincsenek teljesítetlen, sorban álló tételei;
8. meghatalmazás a Kereskedő részére a kereskedőváltással összefüggő feladatok ellátására, amennyiben a Felhasználó ezt nem önállóan kívánja elvégezni;
9. nyilatkozat az egyetemes szolgáltatási jogosultság fenn nem állásáról.

A Kereskedő a fenti okiratokon túlmenően – amennyiben a szerződés megkötéséhez szükségesnek tartja – jogosult további dokumentumokat bekérni.

A Kereskedő a benyújtott dokumentumokban található személyes adatok és üzleti titkok vonatkozásában a jelen Üzletszabályzat 14. fejezetében és a vonatkozó jogszabályokban foglaltak szerint jár el.

A létrejövő szerződést írásba kell foglalni.

Eltérő megállapodás kivételével minden felhasználási helyre külön szerződést kell kötni, azzal, hogy nem kell külön szerződést kötni azzal a Felhasználóval, aki a Felhasználó mért hálózatán vételez és akinek a Felhasználó adja tovább a villamos energiát.

A Kereskedő által nyújtott szolgáltatások igénybevételére a jelen Üzletszabályzat, illetve a Kereskedő által elkészített Általános Szerződési Feltételek alapján megkötött szerződés keretében kerülhet sor.

1. Pénzügyi biztosíték

A Kereskedő a szerződés megkötésének feltételeként pénzügyi biztosíték nyújtását írhatja elő az Ajánlatkérő részére, amennyiben a szerződés megkötését megelőző kockázatelemzés keretében rendelkezésre álló adatok alapján ezt indokoltnak látja, különös tekintettel az Ajánlatkérő pénzügyi helyzetére és fizetőképességére. A Kereskedő a szerződés megkötését követően végzett kockázatelemzések alapján a szerződés teljes időtartama alatt bármikor jogosult pénzügyi biztosíték nyújtásához kötni a villamosenergia-ellátást. A fentiek szerint a szerződés tartama alatt két esetben kérhet a Kereskedő szerződéses biztosítékot: (i) az általa végzett kockázatelemzés alapján a Felhasználó pénzügyi helyzetében lényeges romlás állt be, (ii) a a Felhasználó a Kereskedő által a szerződés alapján kiállított számlát egy éven belül három, vagy több alkalommal nem, vagy késedelmesen egyenlíti ki. A pénzügyi biztosíték nyújtásának megtagadása esetén a Kereskedő a szerződés megkötését megtagadhatja, illetve jogosult a már megkötött szerződést azonnali hatállyal felmondani. A Felhasználó köteles a hálózati csatlakozási és/vagy hálózathasználati szerződések megszegésére vonatkozó pénzügyi biztosítékot nyújtani a Kereskedő részére abban az esetben, ha a Felhasználó hálózati csatlakozási és/vagy hálózathasználati szerződését a Kereskedő megbízottként kezeli.

1. A szerződés teljesítésére vonatkozó rendelkezések
	1. Kereskedő által nyújtott szolgáltatás minőségi paraméterei

A Kereskedő villamos energia kereskedelmi tevékenységének megfelelő minőségi színvonalon történő ellátását a vonatkozó jogszabályok, villamosenergia-ellátási szabályzatok, szabványok, betartásával biztosítja. A Kereskedő saját minőségbiztosítási követelményeket is alkalmaz a kereskedelmi tevékenysége megfelelő minőségi színvonalának biztosítása érdekében.

A szolgáltatott villamos energia minőségi jellemzőire a Kereskedőnek nincs közvetlen ráhatása, azokat az Elosztói Engedélyes Üzletszabályzata, valamint a hálózathasználati szerződések tartalmazzák. A szolgáltatott villamos energia minőségével kapcsolatban a Kereskedőt semmilyen felelősség nem terheli.

* 1. A teljesítésre vonatkozó további rendelkezések (elszámolás, elszámolási időszakok, mérés, elszámolás hibás mérés esetén, fizetési módok és határidők)

A szerződések teljesítésére vonatkozó további rendelkezések az Általános Szerződési Feltételekben kerültek meghatározásra.

* 1. A Felhasználó szerződésszerű teljesítésének ellenőrzése

A Felhasználó szerződésszerű teljesítését a Kereskedő az általa vezetett nyilvántartás és a Hálózati Engedélyesekkel történő együttműködés keretében bármikor ellenőrizheti.

* 1. Szerződésszegés bizonyítása

A szerződésszegés bizonyítására- a VET és VET Vhr. eltérő rendelkezéseinek hiányában- a Ptk. rendelkezései irányadóak.

1. A szerződések teljesítésében részt vevő harmadik személyek és a velük való együttműködés bemutatása

A Kereskedő a VET-ben, a VET Vhr.-ben, a Villamosenergia-ellátási szabályzatokban előírtak teljesítése érdekében együttműködik a villamosenergia-rendszer Rendszerhasználóival és Hálózati Engedélyeseivel és megköti a villamosenergia-rendszer használatára vonatkozó és azzal összefüggő valamennyi szükséges megállapodást.

* 1. Együttműködés az Elosztói Engedélyessel
		1. Kikapcsolás és visszakapcsolás

A kikapcsolással és a visszakapcsolással összefüggő eljárásokra vonatkozó rendelkezések a VET előírásaival összhangban jelen Üzletszabályzat 4. számú Mellékletében található Általános Szerződési Feltételekben kerültek meghatározásra.

* + 1. Hálózati szerződések megbízottként történő kezelése

A Kereskedő együttműködési megállapodást köt az Elosztói Engedélyessel abban az esetben, ha a Felhasználóval történő közös megegyezés alapján megbízottként kezeli a Felhasználó hálózati csatlakozási és/vagy hálózathasználati szerződését.

* + 1. Adattovábbítás

Az Elosztói Engedélyes az általa üzemeltetett elosztói hálózathoz kapcsolódó, a Kereskedővel szerződéses viszonyban álló Felhasználók vételezési, illetve betáplálási adatait továbbítja a Kereskedő részére.

Az Elosztói Engedélyes a Kereskedő megkeresésére igazolja, hogy a villamos energia adásvételi szerződés megkötésére igényt bejelentő piaci szereplő rendelkezik hatályos hálózatcsatlakozási, illetve hálózathasználati szerződéssel, míg a Kereskedő az Elosztói Engedélyes megkeresésére igazolja, hogy az Elosztói Engedélyes üzemeltetésében lévő közcélú hálózathoz csatlakozó rendszerhasználó rendelkezik-e vele kötött hatályos villamos energia adásvételi szerződéssel.

* 1. Együttműködés a mérlegkör-felelőssel
		1. A Kereskedő nem rendelkezik saját önálló mérlegkörrel és az Átviteli Rendszerirányítóval kötött mérlegkör-tagsági szerződéssel. A Kereskedő a kiegyenlítő energia elszámolásával kapcsolatos kötelezettségek teljesítése érdekében más kereskedő mérlegköréhez csatlakozik.
		2. A Kereskedő mérlegkör tagságával kapcsolatos fizetési és egyéb kötelezettségeit a mérlegkör-felelőssel kötött mérlegkör-tagsági szerződés tartalmazza.
		3. A Kereskedő köteles a VET 13.§ (5) szerinti bejelentést a mérlegkör felelős irányában megtenni.
1. Eljárás üzemzavar, korlátozás esetén

Az Elosztói Engedélyes és az Átviteli Rendszerirányító a VET 36. § -ában foglalt rendelkezések szerint, külön jogszabályban meghatározott feltételek fennállása esetén megtagadhatja a hálózathoz való hozzáférést, valamint a már lekötött szállítás felhasználását is korlátozhatja, csökkentheti, szüneteltetheti.

A tervezett hálózati felújítási és karbantartási munkálatok kezdő időpontjáról és várható időtartamáról az Átviteli Rendszerirányító, illetve az Elosztói Engedélyes a jogszabályokban és a Villamosenergia-ellátási szabályzatokban szereplő rendelkezések alapján értesíti az érintett Rendszerhasználót.

Amennyiben a Felhasználó észleli, hogy a Felhasználási Hely ellátása szünetel, a Felhasználó ezt köteles haladéktalanul jelezni az Elosztói Engedélyes, illetve - amennyiben a Felhasználó hálózathasználati szerződését a Kereskedő kezeli megbízottként - a Kereskedő részére. Utóbbi esetben a Kereskedő a fenti eseményről köteles haladéktalanul tájékoztatni az Elosztói Engedélyest.

Amennyiben ellátási zavarról, korlátozásról a Kereskedő tudomást szerez, köteles az ezzel kapcsolatos valamennyi, rendelkezésére álló információt a honlapján keresztül haladéktalanul közzétenni.

Amennyiben a Felhasználó vagy a Kereskedő nem teljesíti a fenti tájékoztatási kötelezettségét és abból a másik félnek igazolhatóan kára keletkezik, a tájékoztatást elmulasztó fél a Ptk. általános szabályai szerinti kártérítésre köteles.

A Kereskedő mindent megtesz annak érdekében, hogy villamos energia kereskedelmi tevékenységét a VET, VET Vhr., egyéb vonatkozó jogszabályok, valamint a Villamosenergia-ellátási Szabályzatokban szereplő ellátásbiztonságra vonatkozó előírások betartásával végezze.

1. A Felhasználókkal kötött villamos energia adásvételi szerződések típusai és tartalmi elemei

A Kereskedő a Kereskedelmi Szabályzatban meghatározott rendelkezéseknek megfelelően az alábbi típusú villamos energia adásvételi szerződéseket kötheti meg a Felhasználókkal.

* 1. Teljes ellátás alapú szerződések

Teljes ellátás alapú villamos energia adásvételi szerződés esetén a Kereskedő köteles a Felhasználó teljes villamosenergia-igényének kielégítését a villamos energia adásvételi szerződésben meghatározott Felhasználási Helyen a villamos energia adásvételi szerződés teljes időtartama alatt a szerződés alapján meghatározott Villamos Energia Egységáron biztosítani.

Teljes ellátás-alapú szerződést kizárólag az Átviteli Rendszerirányító által felügyelt szabályozási zónában lévő elszámolási pontra lehet kötni.

Egy elszámolási pontra csak egy teljes ellátás-alapú szerződés köthető. Teljes ellátás alapú szerződés esetén a Felhasználó köteles ahhoz a mérlegkörhöz csatlakozni, amelynek a Kereskedő is a tagja.

A Felhasználó erre vonatkozó igénye és a vonatkozó jogszabályi feltételek teljesülése esetén a Felhasználóval profil alapú elszámolási szerződés is köthető. A profil alapú elszámolás alkalmazásához az Elosztói Engedélyes a megállapított Mértékadó Éves Fogyasztás alapján a Felhasználó fogyasztási helyét hozzárendeli valamely országosan egységes és reprezentatív profilcsoporthoz. A profil alapú elszámolási szerződés figyelembe veszi a Felhasználó várható éves fogyasztását, amelyet a hálózathasználati szerződés ún. Mértékadó Éves Fogyasztásként rögzít.

* 1. Részleges ellátás alapú szerződés

Részleges ellátás alapú villamos energia adásvételi szerződés esetén a Kereskedő köteles a villamos energia adásvételi szerződés alapján meghatározott villamos energia mennyiséget a Felhasználási Helyen a villamos energia adásvételi szerződés teljes időtartama alatt a szerződés alapján meghatározott Villamos Energia Egységáron biztosítani. Részleges ellátás alapú szerződés esetén a Felhasználó köteles ahhoz a mérlegkörhöz csatlakozni, amelynek a Kereskedő is a tagja.

A részleges ellátás alapú villamos energia adásvételi szerződés esetén a Felhasználó nem kizárólagosan a Kereskedőtől szerzi be villamos energia igényét a Felhasználási Hely tekintetében. Részleges ellátás alapú villamos energia adásvételi szerződés a Felhasználó hálózati csatlakozási és hálózathasználati szerződésében rögzített teljesítmények mértékéig köthető.

A részleges ellátás alapú villamos energia adásvételi szerződés rögzíti a Felhasználó által vásárolt vagy értékesített menetrend-alapú szerződések menetrend-adatainak kommunikálását a Kereskedő felé.

A részleges ellátás alapú villamos energia adásvételi szerződés kötelezi a Kereskedőt, hogy a Felhasználó – az akár általa bejelentett menetrend-alapú szerződésektől is – eltérő vételezései vagy betáplálásai esetén harmadik fél felé az elszámolásban pénzügyileg helyt álljon.

* 1. Menetrend alapú szerződés

Menetrend alapú villamos energia adásvételi szerződés esetén a Kereskedő köteles a Felhasználó által adott menetrendnek megfelelő villamos energia mennyiséget a Felhasználási Helyen a villamos energia adásvételi szerződés teljes időtartama alatt a szerződés alapján meghatározott Villamos Energia Egységáron és a Felhasználó által meghatározott időbeli ütemezés szerint biztosítani.

Menetrend alapú villamos energia adásvételi szerződés Felhasználó azon elszámolási pontjára köthet, amely elszámolási ponthoz hozzá van rendelve elszámolási mérési időintervallum bontású energiamérés.

Menetrend alapú villamos energia adásvételi szerződés kötése esetén a Felhasználó adott elszámolási pontra tetszőleges számú menetrend alapú villamos energia adásvételi szerződés köthet.

A villamos energia határon keresztül történő szállítására csak menetrend alapú villamos energia adásvételi szerződés köthető.

A kiegyenlítő energia elszámolásakor a menetrend alapú villamos energia adásvételi szerződés szerződések teljesítettnek tekintendők.

A menetrend alapú villamos energia adásvételi szerződés pénzügyi elszámolásának alapja a szerződésben foglalt menetrend.

1. A szerződések megszűnésének és megszüntetésének esetei

A szerződések megszűnésére vonatkozó általános rendelkezések az Általános Szerződési Feltételekben kerültek meghatározásra.

1. A szerződésszegés kezelése

A szerződésszegésre vonatkozó általános rendelkezések az Általános Szerződési Feltételekben kerültek meghatározásra.

1. Kereskedőváltással kapcsolatos eljárás
	1. Új Felhasználó kereskedőváltással kapcsolatos kötelezettségeinek megbízottként történő kezelése

A kereskedőváltással kapcsolatos eljárások során a Felhasználó megbízása alapján a Kereskedő, mint új kereskedő eljárhat a kereskedőváltással kapcsolatos eljárások során. A kereskedőváltás lebonyolítását az érintett villamosenergia-kereskedő és hálózati engedélyes térítésmentesen végzi, azzal összefüggésben az érintett villamosenergia-kereskedő és hálózati engedélyes a felhasználónak díjat nem számíthat fel.

* 1. A Kereskedővel kötött Villamos-energia adásvételi szerződés Felhasználó által történő felmondása kereskedőváltással összefüggésben

A Felhasználó a kereskedőváltás érdekében a kereskedővel megkötött villamos energia adásvételi szerződését az Általános Szerződési Feltételekben foglalt feltételek mentén rendes felmondás keretében mondhatja fel. A villamos energia adásvételi szerződés kereskedőváltás miatt történő felmondása a hálózathasználati szerződés hatályát nem érinti.

Lakossági fogyasztónak és a kis- és középvállalkozásokról, fejlődésük támogatásáról szóló törvény szerinti kisvállalkozásnak nem minősülő Felhasználóval szemben szerződésmegszüntetési díj kizárólag határozott idejű és rögzített áras szerződés lejárat előtti, Felhasználó általi kereskedőváltás miatti felmondása esetén számítható fel, ha a szerződés rendelkezik a szerződésmegszüntetési díjról, valamint számításának módjáról és arról a szerződéskötést megelőzően a Felhasználó egyértelmű tájékoztatást kapott. A szerződésmegszüntetési díj mértéke, és részletes szabályai a 4. sz. Melléklet (Általános Szerződési Feltételek) 3.2.2. és 3.2.3 pontjaiban találhatók.

A Felhasználó és a villamosenergia-kereskedő a VET-ben, a VET Vhr.-ben, valamint jelen Üzletszabályzatban rögzített feltételek betartásával a felmondás feltételeiben megállapodhat, amennyiben az nem érinti a hálózati engedélyes VET Vhr.-ben meghatározott kereskedőváltással kapcsolatos kötelezettségeit.

A Kereskedő a felmondás kézhezvételét követő 5 napon belül visszaigazolást küld a Felhasználó és a kereskedőváltással kapcsolatos feladatok végzésével megbízott villamosenergia-kereskedő részére a felmondásról, vagy tájékoztatja a Felhasználót a felmondás benyújtásakor még nem teljesített szerződéses feltételekről és/vagy arról, hogy felmondása nem felel meg a jogszabályokban, az Üzletszabályzatban, az Általános Szerződési Feltételekben vagy a villamos energia adásvételi szerződésben foglalt rendelkezéseknek.

A Felhasználó által még nem teljesített szerződéses feltételek beazonosítása esetén a Kereskedő teljesítési határidő megjelölésével felhívja a Felhasználót a szerződéses feltételek teljesítésére. A Felhasználó felmondása a szerződéses feltételek teljesítésével hatályosul, mely tényről a Kereskedő a tudomásszerzést követően haladéktalanul visszaigazolást küld a Felhasználó részére.

A visszaigazolás megküldésével egyidejűleg a Kereskedő a kereskedőváltás tényét és a szerződés megszűnésének időpontját bejelenti az érintett Elosztói Engedélyesnek.

Az új villamosenergia-kereskedő a visszaigazolás kézhezvételét követően haladéktalanul, de a villamos energia adásvételi szerződés megszűnésének időpontját legalább 21 nappal megelőzően a hálózati engedélyes részére bejelenti az új villamos energia adásvételi szerződés hatálybalépésének időpontját.

A Felhasználó - amennyiben a kereskedőváltással kapcsolatos eljárások során önállóan jár el - köteles a visszaigazolásról a lehető legrövidebb időn belül értesíteni az új villamosenergia-kereskedőt annak érdekében, hogy az új villamosenergia-kereskedő a VET 47/B. (6) bekezdésében foglalt kötelezettségének határidőben eleget tudjon tenni.

A szerződés megszűnését követő elszámolás alapja az Elosztói Engedélyes által végzett mérőóra leolvasás, melyet az Elosztói Engedélyes legkésőbb a villamos energia adásvételi szerződés megszűnéséig végez el. A Felhasználó, a Kereskedő, valamint a régi kereskedő a fentiektől eltérően megegyezhetnek a záró mérőóra állásról, amelyről a korábbi kereskedő értesíti az Elosztói Engedélyest.

A Kereskedő a szerződés megszűnésétől számított 20 napon belül állítja ki Felhasználó részére a végszámlát a Felhasználóval és az új villamosenergia-kereskedővel egyeztetve.

Határozott időtartamú villamos energia adásvételi szerződés megszűnése esetén, amennyiben a Felhasználó a megszűnés napját követő napi hatállyal másik villamosenergia-kereskedővel villamos energia adásvételi szerződést köt, abban az esetben a kereskedőváltásnak a határozott idejű szerződés megszűnését követő nappal történő végrehajtása érdekében az új szerződés megkötését legalább a határozott idejű szerződés megszűnését 30 nappal megelőzően köteles a villamosenergia-kereskedőnek bejelenteni, Amennyiben a Felhasználó a fenti határidőt elmulasztja, a villamosenergia-kereskedő és a hálózati engedélyes - a VET 47/B-47/C. § szerinti határidők betartása esetén - nem felel azért, hogy a kereskedőváltás a határozott idejű villamos energia adásvételi szerződés megszűnését követő nappal nem kerül végrehajtásra. Határozott időtartamú villamos energia adásvételi szerződés megszűnése esetén a kereskedőváltásra a VET rendelkezéseit a VET 47/C.§-ában foglaltak szerint kell alkalmazni.

Ha a Kereskedő vagy a hálózati engedélyes nem teljesíti a kereskedőváltással kapcsolatos kötelezettségeit és ennek következtében a kereskedőváltás nem jön létre, a Felhasználó korábbi villamos energia adásvételi szerződése változatlan feltételekkel hatályban marad.

A kereskedőváltással kapcsolatos kötelezettségeket nem teljesítő villamosenergia-kereskedő vagy hálózati engedélyes a kereskedőváltás meghiúsulása miatt köteles az érintettek kárát és költségét kamatokkal együtt megtéríteni.

1. A Felhasználók hálózati csatlakozási és hálózathasználati szerződéseinek a Kereskedő, mint megbízott által történő kezelése

A VET 63.§ alapján a Kereskedő a Felhasználó kérése esetén - annak írásbeli megbízása alapján- képviselheti a Felhasználót a hálózathasználati és/vagy hálózati csatlakozási szerződésének megkötése, illetve adott esetben teljesítése és megszüntetése során az Elosztói Engedélyessel szemben. Ebben az esetben a Kereskedő a Felhasználó hálózati csatlakozási és hálózathasználati szerződéseit a villamosenergia-vásárlási szerződésekkel összevontan kezelheti.

A Kereskedő megbízotti jogkörben történő eljárása alapján a Felhasználó válik a hálózati csatlakozási, illetve hálózathasználati szerződés alanyává, tehát az abban foglaltak a Felhasználót teszik közvetlenül jogosítottá és kötelezetté. A Kereskedő és a Felhasználó közötti megbízási jogviszonyra a Ptk. szabályai és a közöttük megkötendő megbízási szerződés rendelkezései az irányadóak. A Megbízási szerződés mintáját a jelen Üzletszabályzat 5. számú Melléklete tartalmazza.

A Kereskedő a Felhasználó képviseletében az Elosztói Engedélyes üzletszabályzatában foglalt általános szerződési feltételekkel köti meg a hálózati csatlakozási és hálózathasználati szerződést.

Amennyiben a Kereskedő a Felhasználó hálózati csatlakozási és hálózathasználati szerződését a VET 63.§ (1) bekezdése alapján megbízottként kezeli, akkor a rendszerhasználati díjakat a Kereskedő fizeti meg az Elosztói Engedélyes részére.

A Felhasználó köteles a rendszerhasználati díjakat a Kereskedő részére hiánytalanul megfizetni a felek megállapodásában foglalt feltételek szerint.

A hálózathasználati szerződés Felhasználó általi megszegése esetén a Kereskedő jogosult a hálózati csatlakozási és hálózathasználati szerződések villamos energia adásvételi szerződéssel történő összevont kezelésére vonatkozó megbízási szerződés azonnali hatályú felmondására, és egyidejűleg a villamos energia adásvételi szerződés azonnali hatályú felmondására, amennyiben a hálózathasználati szerződés felmondására az Elosztói Engedélyes is jogosult saját üzletszabályzata és a vonatkozó jogszabályok szerint.

A hálózati csatlakozási és hálózathasználati szerződések megbízottként történő összevont kezeléséért a Kereskedőt megbízási díj illeti meg, ennek mértékét a jelen Üzletszabályzat 5. számú Mellékletében található szerződésminta szerinti megbízási szerződésben határozzák meg a felek.

A Felhasználó köteles a rendszerhasználati díjakra és a hálózathasználati szerződés megszegésére vonatkozó biztosítékot nyújtani a Kereskedő részére. A biztosíték formáját, illetve összegét a jelen Üzletszabályzat 5. számú Mellékletében található szerződésminta szerinti megbízási szerződésben határozzák meg a felek.

A Felhasználó köteles a Kereskedő valamennyi, az alábbiak szerint felmerülő kárát és költségét és a késedelmi kamatot is megtéríteni:

1. a Kereskedőnek bármilyen kára és/vagy költsége keletkezik a hálózati csatlakozási és hálózathasználati szerződések összevont kezelésével összefüggésben;
2. a Kereskedő áll helyt az Elosztói Engedélyes irányában a Felhasználó általi szerződésszegésért; vagy
3. a Felhasználó nem téríti meg a Kereskedőnek a rendszerhasználati díjakat,

 A Felhasználó által fizetendő késedelmi kamat a Kereskedő által az Elosztói Engedélyes irányában történő teljesítéstől esedékes, és mértéke megegyezik a Ptk.-ban meghatározott késedelmi kamattal.

1. Az adatvédelemre vonatkozó rendelkezések

A Kereskedő a villamosenergia-kereskedelmi tevékenysége körében személyes adatok kezelését végzi, valamint a kezelt személyes adatokat harmadik személyek számára továbbíthatja. A személyes adatok kezelése és továbbítása során a Kereskedő a GDPR, az Infotv., a Vet. és az egyéb adatvédelmi tárgyú Uniós vagy nemzeti jogszabályok előírásai alapján jár el.

A személyes adatok kezelésére vonatkozó, GDPR 12 – 14 cikkeiben előírt részletes tájékoztatást a Kereskedő a honlapján közzétett „*adatvédelmi tájékoztatóban*” adja meg az érintett személyek részére.

* 1. Villamosenergia-kereskedelemre vonatkozó speciális szabályok:

A Kereskedő a VET 151. §-ban foglalt felhatalmazás alapján:

1. a villamosenergia-kereskedői tevékenységének végzése;
2. az ehhez szükséges műszaki berendezések létesítésére, üzemeltetésére vonatkozó szerződés megkötése, tartalmának meghatározása, módosítása;
3. a szerződés teljesítésének figyelemmel kísérése;
4. a szerződésben meghatározott díjak számlázása;
5. a szerződésből eredő egyéb követelések érvényesítése;
6. a Villamosenergia-ellátási szabályzatokban foglalt együttműködési és adatszolgáltatási kötelezettségek;

teljesítése céljából kezelheti a Felhasználó, valamint a külön jogszabályban meghatározott fizető azonosításához szükséges és elégséges, a VET vagy végrehajtási rendeletei szerint a szerződés tartalmát képező személyes adatot.

* 1. Személyes adatok továbbítása a VET. rendelkezései alapján

A villamos energia kereskedelmi tevékenységgel összefüggésben a VET 151.§ (4) bekezdésében foglaltak alapján a Kereskedő, mint adatkezelő által kezelt, az adatkezelés céljához szükséges adatok átadhatóak:

1. az adatkezelő megbízása alapján a szerződés megkötését, a leolvasást, a számlázást, a kézbesítést, a díjfizetések és követelések kezelését, a forgalmazás kezelését, a felhasználási helyek műszaki kivitelezését, felülvizsgálatát, ellenőrzését, kikapcsolását, illetőleg az ügyfélszolgálati tevékenységet végző természetes személynek és gazdálkodó szervezetnek;
2. számlázási és forgalmazási jogviták rendezésére jogszabály alapján jogosult szervezetek részére;
3. a MEKH-nek;
4. a nemzetbiztonság, a honvédelem és a közbiztonság védelme, a közvádas bűncselekmények üldözése céljából az arra hatáskörrel rendelkező nemzetbiztonsági szerveknek, nyomozó hatóságoknak, az ügyészségnek, valamint a bíróságnak;
5. a bírósági végrehajtásról szóló törvény előírásai szerint a bírósági végrehajtónak; és
6. a fogyasztóvédelmi hatóságnak.
7. Beadványok és panaszok ügyintézésének rendje
	1. Beérkezett beadványok és a panasz rögzítése

A Kereskedőhöz beérkezett beadványok nyilvántartásba vételre kerülnek és azokat a Kereskedő az elévülési határidő elteltéig visszakereshető módon megőrzi. Telefonon keresztül történő megkeresés esetén az ügyintéző egyedi ügyszámmal biztosítja az ügyintézés dokumentálhatóságát és a lefolytatott telefonbeszélgetésről hangfelvételt is rögzít, mely hangfelvétel készítéséről a beszélgetés megkezdése előtt tájékoztatja a Felhasználót.

* 1. A beékezett beadványok és a panasz kezelése

Ha a beadvány a villamosenergia-értékesítéssel és a hálózati szolgáltatással egyaránt összefügg és ennek következtében több Engedélyest is érint, akkor az Engedélyesek kötelesek egymás között a beadvány beérkezésétől számított 15 (tizenöt) napon belül az intézkedési hatáskörök tisztázásához és a megfelelő intézkedés megtételéhez szükséges egyeztetéseket lefolytatni.

Az Engedélyesek a beadvány beérkezésétől számított 8 (nyolc) napon belül tisztázzák egymás között, hogy melyikük joga illetőleg kötelessége az adott ügyben eljárni és ennek eredményéről haladéktalanul, írásban tájékoztatják a Felhasználót.

A Kereskedő a beadvány beérkezését követő 15 (tizenöt) napon belül érdemben, írásban ad választ a Felhasználó részére. A 15 (tizenöt) napos válaszadási határidőbe nem számít bele az Engedélyesek között lefolytatott egyeztetések időtartama, ha ezen eljárások lefolytatásának helye van. A válaszadási határidőbe nem számít bele továbbá a Felhasználóval történő időpont egyeztetéstől a helyszíni vizsgálat lefolytatásáig eltelt időtartam.

A korábbi, érdemben már megválaszolt beadvány tartalmával azonos tartalmú, ugyanazon Felhasználó által tett, ismételt és új információt nem tartalmazó beadvány, valamint a névtelen Felhasználói beadvány kivizsgálását a Kereskedő mellőzheti.

A Kereskedő törekszik a panasz rendezését a Felhasználóval történő közvetlen kapcsolatfelvétel útján rendezni.

A Kereskedőnek a Felhasználó részéről nem elfogadható minőségben adott válasza, valamint érdemi válasz hiánya esetén a Felhasználó panaszt nyújthat be a panasz elbírálására a jogszabályok alapján hatáskörrel rendelkező hatósághoz.

* 1. Eltérő szabályok alkalmazásának lehetősége

A kapcsolattartás rendjét, valamint a vitatott kérdések, panaszok elintézésének rendjét az egyes Felhasználókkal kötött szerződések a vonatkozó jogszabályok rendelkezéseivel összhangban a fentiektől eltérően is rögzíthetik.

1. A nagykereskedelmi energiapiacok integritásáról és átláthatóságáról szóló 1227/2011/EU Rendelet szerinti jelentési kötelezettségek

A Kereskedő a REMIT Rendelet 4. cikke által előírt, a bennfentes információkra vonatkozó közzétételi kötelezettségének az 57/2013 NFM rendelet alapján bennfentes információ - szervezett villamosenergia-piaci engedélyes által működtetett - honlapra történő feltöltésével tesz eleget.

A Kereskedő köteles jelentést tenni a nagykereskedelmi energiapiacokon megvalósuló ügyletekkel összefüggésben a REMIT Rendelet 8. cikkében és a REMIT Végrehajtási Rendeletben foglalt rendelkezésekkel összhangban.

1. Kapcsolattartás, ügyintézési formák

A Kereskedő a Felhasználókkal, egyéb Rendszerhasználókkal, és a felhasználói érdekképviseleti szervekkel történő kapcsolattartást írásban, telefonon és elektronikus úton biztosítja. A Kereskedő elérhetőségeit ügyintézés céljából jelen Üzletszabályzat 6. számú Melléklete tartalmazza.

A Kereskedő az Üzletszabályzat 6. számú Mellékletében meghatározott címen biztosítja a közte és a Felhasználó között létrejött jogviszonnyal kapcsolatos teljes körű, minden ügyre kiterjedő ügyintézést, valamint – amennyiben a Felhasználó hálózati és/vagy hálózatcsatlakozási szerződését megbízottként kezeli – a hálózathasználattal kapcsolatos ügyek intézését is.

A Kereskedő az Üzletszabályzat 6. számú Mellékletében meghatározott valamennyi elérhetőségen biztosítja a Felhasználók tájékoztatás kérésére, panaszok bejelentésére irányuló megkereséseit.

Az értesítésekkel kapcsolatos további rendelkezéseket a jelen Üzletszabályzat alábbi 19. pontja tartalmazza.

1. Irányadó, jog Vitarendezés
	1. Irányadó jogszabályok

A Kereskedő és a Felhasználó között létrejött jogviszonyra a villamos energia adásvételi szerződés rendelkezései az irányadóak. A villamos energia adásvételi szerződés és a Kereskedő Üzletszabályzata (ideértve az abban foglalt Általános Szerződési Feltételeket) közötti eltérés esetén a villamos energia adásvételi szerződés rendelkezései az irányadóak.

A Kereskedő és a Felhasználó között létrejött villamos energia adásvételi szerződésben nem szabályozott kérdések tekintetében az Üzletszabályzat (ideértve az Üzletszabályzatban foglalt Általános Szerződési Feltételeket is), a magyar anyagi jogi szabályok, így elsősorban a Ptk., a VET és a VET egyes rendelkezéseinek végrehajtására kiadott rendeletek és a Villamosenergia-ellátási Szabályzatok rendelkezései az irányadóak.

* 1. Bírósági kikötések

Ha a Kereskedő és a Felhasználó között bármilyen vita, vagy bármilyen nézeteltérés keletkezik a villamos energia adásvétellel kapcsolatosan, vagy azzal összefüggésben, annak megszegésével, megszűnésével, érvényességével vagy értelmezésével kapcsolatban, akkor a Kereskedő és a Felhasználó az ilyen vitát először megpróbálja 30 (harminc) napon belül tárgyalások útján rendezni.

Amennyiben a Kereskedő és a Felhasználó közötti tárgyalások nem vezetnek eredményre, abban az esetben a Kereskedő és a Felhasználó elfogadják, hogy az alábbi bekezdésben foglalt kivétellel, bármely közöttük lévő jogvita esetén a Polgári Perrendtartásról szóló 2016 évi CXXX. törvény szerinti általános hatáskörrel és illetékességgel rendelkező bíróság járjon el vitarendezési fórumként.

Abban az esetben, ha a jogvita értéke az 50.000.000 Ft-ot meghaladja, akkor az ügyben a Felek kikötik a választottbíróságról szóló 2017. évi LX törvény szerinti Kereskedelmi Választottbíróság hatáskörét és kizárólagos illetékességét. A Választottbíróság a saját eljárási szabályzata alapján jár el. Az eljárás nyelve a magyar és az eljárás helyszíne Budapest. A választottbírók száma három.

1. Értesítések, tájékoztatás
	1. Általános szabályok

A Kereskedő a Felhasználó részére szóló küldeményeket a Felhasználó villamos energia adásvételi szerződésben feltüntetett székhelyére küldi meg postai úton, valamint a villamos energia adásvételi szerződésben feltüntetett elektronikus levélcímre elektronikusan.

A Felhasználó, ha a szerződésben rögzített adataiban bármely változás következik be, köteles azt haladéktalanul, de legkésőbb a változás bekövetkezésétől számított 15 napon belül a Kereskedőnek írásban bejelenteni. A Felhasználó a bejelentési kötelezettség elmulasztásával a Kereskedőnek okozott károkért korlátlanul felel, és a részére emiatt meg nem érkezett küldemények miatt kártérítési vagy egyéb igényt a Kereskedővel szemben nem támaszthat.

A Kereskedő és a Felhasználó a személyében bekövetkezett változásról a változástól számított legkésőbb 15 napon belül köteles értesíteni a másik felet.

A Felhasználó személyében bekövetkezett változás bejelentése esetén alkalmazandó formanyomtatványt és tájékoztatót a 8. számú Melléklet tartalmazza.

* 1. Postai kézbesítésre vonatkozó különös rendelkezések

A Kereskedő mindazon postai küldemények esetén, amelyek tekintetében jogszabály a tértivevényes küldeményként történő kézbesítést kötelező szabályként nem írja elő, saját belátása szerint dönt abban a kérdésben, hogy az érintett küldeményt ajánlott küldeményként vagy ajánlott szolgáltatás és tértivevényes szolgáltatás nélküli egyszerű postai küldeményként adja-e postára.

* + 1. Az ajánlott küldemények

Az ajánlott küldeményként postára adott küldeményeket a postára adást követő 5. munkanapon kell kézbesítettnek tekinteni; ebben az esetben a postára adás napját a Kereskedő az ajánlott küldemények postára adásának nyilvántartására vezetett postakönyvével jogosult igazolni.

* + 1. Tértivevényes ajánlott küldemények

Ha a tértivevényes ajánlott küldemény kézbesítése azért volt sikertelen, mert a posta a küldeményt “nem kereste”, illetve “az átvételt megtagadta” jelzéssel adta vissza a Kereskedőnek, akkor a küldeményt – az ellenkező bizonyításáig – a postai kézbesítés megkísérlésének napját követő tizedik munkanapon kézbesítettnek, a címzettel közöltnek kell tekinteni akkor is, ha a küldeményről, vagy annak tartalmáról a címzett ténylegesen nem szerzett tudomást.

* 1. Kézbesítés futárposta, gyorsposta, személyes kézbesítés

A küldeményeket személyes kézbesítés esetén, a küldeményen feltüntetett személyes átvételi napon, futárposta-szolgáltatás vagy expressz postai szolgáltatás útján történő kézbesítés esetén pedig a postai szolgáltató által igazolt időpontban kell a Felhasználóval közöltnek tekinteni.

Ha a küldemény kézbesítése azért volt sikertelen, mert a Felhasználó az átvételt megtagadta, akkor az átvétel megtagadásáról, és a Felhasználó következményekről való kioktatásáról jegyzőkönyvet kell felvenni. A küldeményt a kézbesítés megkísérlésének (és a jegyzőkönyv felvételének) napján kézbesítettnek, a címzettel közöltnek kell tekinteni.

* 1. Kézbesítés elektronikus úton

Amennyiben a Felhasználó értesítési (levelezési) címként elektronikus levelezési (e-mail) címet is megadott, akkor a Kereskedő a nem könyvelt küldeményként küldendő dokumentumokat – ha jogszabály másképp nem rendelkezik – jogosult elektronikus levélként megküldeni. Az elektronikus levélként megküldött küldeményeket a kézbesítés megkísérlésekor kézbesítettnek kell tekinteni, ha a címzett elektronikus levél kezelő rendszere a kézbesítést nem jelzi sikertelenként a küldő részére. Sikertelen kézbesítésnek minősül a házon kívüli üzenet (*out of office*) megkapása, amely esetben a kézbesítést a házon kívüli üzenetben jelzett személy részére kell megkísérelni.

* 1. Energiahatékonysággal kapcsolatos tájékoztatás

A Kereskedő – a jogszabályok alapján elvárt mértékben – honlapján az energiahatékonysággal kapcsolatos olyan tájékoztatást és tanácsadást nyújt a Felhasználók számára, amely segíti a Felhasználók tudatos energiafogyasztási szemléletének kialakítását, gyakorlatias és hasznos információkat tartalmaz az egyes fogyasztói célcsoportok által kivitelezhető energia-megtakarítási lehetőségekről és a beruházásokhoz elérhető támogatási konstrukciókról.

Mellékletek listája

**1. sz. Melléklet:** Teljes ellátás alapú villamos energia adásvételi szerződés mintája

**2. sz. Melléklet**: Részleges ellátás alapú villamos energia adásvételi szerződés mintája

**3. sz. Melléklet:** Menetrend alapú villamos energia adásvételi szerződés mintája

**4. sz. Melléklet:** Általános Szerződési Feltételek

**5. sz. Melléklet:** Megbízási szerződés minta

**6. sz. Melléklet:**  Kapcsolattartás, elérhetőségek

**7. sz. Melléklet** Árak, áralkalmazási feltételek

**8. sz. Melléklet**  Formanyomtatvány a Felhasználó személyében bekövetkezett változás bejelentésére

1. Számú Melléklet
Teljes ellátás alapú villamos energia adásvételi szerződés
Minta

**Jelen szerződés létrejött**

egyrészről

1. A **Laming Thomson Villamos Energia Kereskedelmi Korlátolt Felelősségű Társaság**, mint villamosenergia-kereskedelmi tevékenységet végző társaság (székhely: 1082 Budapest, Futó utca 47-53. VII. emelet; cégjegyzékszám: Cg.01-09-301636; adószám: 26096038-2-42, bankszámlaszám: [●] a továbbiakban „**Kereskedő”**)
2. másrészről a [●] (székhely: [●]; cégjegyzékszám: [●]; adószám: [●]; bankszámlaszám: [●]; elektronikus levélcím: [●]; társaság képviselőjének neve: [●], a továbbiakban „**Felhasználó”**) között

**között az alulírott helyen és időben az alábbi feltételekkel:**

1. Villamos energia adás-vétele
	1. Kereskedő kötelezettséget vállal arra, hogy a Felhasználó teljes villamos energia igényét ellátja a jelen szerződés alábbi 1.4 pontjában meghatározott időtartamon belül, a jelen szerződésben meghatározott feltételekkel az alábbi felhasználási hely és elszámolási pont vonatkozásában:

Felhasználási hely címe: [•]

Elszámolási pont: [•]

Hálózati engedélyes: [•]

Mérlegkör felelős: [•]

* 1. A villamos energia szolgáltatását a Kereskedő részéről teljesítettnek kell tekinteni, amennyiben a Felhasználó igényével egyező mennyiségű villamos energia az átviteli hálózatba a Kereskedő által betáplálásra került. A villamos energia mennyiséggel kapcsolatos tulajdonjog és kockázat a villamos energia mennyiség átviteli hálózatra történő betáplálásával száll át a Kereskedőről a Felhasználóra. A szerződés szerinti villamos energia eljuttatása a Felhasználó elszámolási és csatlakozási pontjáig az érintett hálózati engedélyesek feladata. Ezért a felhasználási helyen átadott villamos energia minőségi vagy mennyiségi hibájáért a Kereskedő nem vállal felelősséget.
	2. Felhasználó vállalja, hogy a jelen szerződésben meghatározott időtartam alatt a Kereskedő által szállított villamos energiát átveszi és ellenértékét a Kereskedő részére a jelen szerződésben rögzített módon a Kereskedő részére megfizeti.
	3. A villamos energia szolgáltatás nyújtásának kezdő időpontja: [•] . [*Határozott időtartam esetén:*] és befejezésének időpontja: [•].
	4. A szerződés 1.4 pont szerinti időtartama alatt a Felhasználó által átvenni tervezett becsült fogyasztási mennyiség („**Becsült Mennyiség”),** profilos elszámolású Felhasználó esetén a Mértékadó Éves Fogyasztás: [•]
	5. Amennyiben a Felhasználó által a szerződés 1.4 pont szerinti időtartama alatt ténylegesen átvett villamos energia mennyisége eltér a Becsült Mennyiségtől, abban az esetben a Felek az alábbiak szerint járnak el:
		1. Alulvételezés

Amennyiben a Felhasználó által a szerződés időtartama alatt ténylegesen átvett energia mennyisége kevesebb, mint a Becsült Mennyiség 75%-a, akkor a Felhasználó által ténylegesen átvett energia mennyisége és a Becsült Mennyiség 75%-a közötti különbözeti mennyiség után számított Villamos Energia Egységárat 50%-át a Felhasználó köteles a Kereskedőnek pótdíjként megfizetni.

* + 1. Túlvételezés

Amennyiben a Felhasználó által a szerződés időtartama alatt ténylegesen átvett energia mennyisége több, mint a Becsült Mennyiség 125%-a], akkor a Felhasználó által ténylegesen átvett energia mennyisége és a Becsült Mennyiség 125%-a közötti különbözeti mennyiség után számított Villamos Energia Egységár 50%-át a Felhasználó köteles a Kereskedőnek pótdíjként megfizetni.

A fentiek szerinti alul- és túlvételezési pótdíjak alkalmazásánál Becsült Mennyiség hiányában az elszámolás alapja: az elosztói üzleti profil és a szerződött mennyiség alapján az adott hónapra arányosított mennyiség. A Kereskedő a pótdíj tekintetében a havi mennyiségektől való eltérést vizsgálja és havonta utólag számol el a Felhasználóval. A pótdíj a Felhasználó felróhatóságától függetlenül jár a Kereskedőnek.

* 1. A Kereskedő a Felhasználó villamos energiával történő ellátását a fenti 1.4 pont szerinti időpontban köteles megkezdeni, azzal, hogy amennyiben a Felhasználó meglévő (korábbi) villamos energia szerződése a fenti 1.4 pont szerinti időpontig nem került megszüntetésre, akkor a szolgáltatásnyújtás megkezdésének időpontja a korábbi villamos energia szerződés megszűnésének időpontja.
1. A szolgáltatott villamos energia ára
	1. A Felhasználó a Kereskedő által szolgáltatott villamos energiáért az Üzletszabályzat 7. számú Melléklete által meghatározott, jelen szerződés megkötésének napján hatályos Villamos Energia Egységárat fizeti.
	2. A Felek rögzítik, hogy a Felhasználó részére szolgáltatott villamos energia Villamos Energia Egységára a jelen szerződés megkötésének napján [●] Ft/kWh.
	3. A Felhasználó által fizetett Villamos Energia Egységár nem tartalmazza a rendszerhasználati díjakat, az energiaadót, a VET 147. §-ában meghatározott egyéb pénzeszközöket, az ÁFÁ-t, a megújuló energiaforrásból termelt villamos energia kötelező átvételével vagy prémium típusú támogatásával összefüggő költségeket és a Kereskedő által jogszabály alapján érvényesíthető egyéb díjakat, költségeket, adókat, járulékokat, illetékeket.
	4. Jelen szerződés és kifejezetten annak árra vonatkozó rendelkezései a szerződés alapjául szolgáló ajánlatkiadásának napján hatályos és ismert megújuló energia támogatási (KÁT és METÁR) rendszerek szabályozásának megfelelően került kialakításra. Amennyiben ehhez képest bármilyen más költség, amely a KÁT vagy METÁR rendszerrel vagy annak változásával összefüggésben szabályozási szinten a jövőben meghatározásra kerül vagy a szabályozás változásából következik, a Kereskedő által is automatikusan felszámításra és számlázásra kerül.
2. A szerződés időtartama
	1. A jelen szerződés határozott/határozatlan időtartamra jön létre. [*Határozott időtartam esetén:*] A szerződés lejáratának időpontja: [*Megjegyzés: a fenti 1.4 pont szerinti szolgáltatás befejezésének az időpontja*].
3. A villamos energia ellenértékének megfizetése
	1. A villamos energia ellenértékét a Felhasználó az alábbi módokon egyenlítheti ki:
4. Banki átutalás; vagy
5. Csoportos beszedési megbízás.
	1. Az ellenérték kiegyenlítésének határideje a számla kiállítását követő 15 nap.
6. Vegyes rendelkezések
	1. A jelen szerződésre a magyar jog az irányadó. Felhasználó jelen szerződés aláírásával tudomásul veszi, hogy a jelen szerződésben nem szabályozott kérdésekben a Kereskedő honlapján elérhető mindenkor hatályos Üzletszabályzat, valamint a mindenkor hatályos Általános Szerződési Feltételek rendelkezései irányadóak és azokat magára nézve kötelező érvényűnek fogadja el.
	2. Felhasználó jelen szerződés aláírásával egyidejűleg hozzájárul ahhoz, hogy a Kereskedő a személyes adatait és személyes adatnak nem minősülő információkat az Üzletszabályzatban meghatározott célból és formában – a hatályos adatvédelmi jogszabályokkal összhangban –kezelje, feldolgozza, továbbítsa.
	3. Jelen szerződésben nem rögzített, a VET 62.§ szerinti kötelező elemeket a Kereskedő Üzletszabályzatának mellékletét képező Általános Szerződési Feltételek tartalmazzák.

Felek jelen szerződést átolvasását és értelmezését követően, mint akaratukkal mindenben megegyezőt, jóváhagyólag írják alá.

Kelt:

|  |  |  |
| --- | --- | --- |
|  |  |  |
| Felhasználó |  | Kereskedő |

2. Számú Melléklet
Részleges ellátás alapú villamos energia adásvételi szerződés minta

**Jelen szerződés létrejött**

egyrészről

1. A **Laming Thomson Villamos Energia Kereskedelmi Korlátolt Felelősségű Társaság**, mint villamosenergia-kereskedelmi tevékenységet végző társaság (székhely: 1082 Budapest, Futó utca 47-53. VII. emelet; cégjegyzékszám: Cg.01-09-301636; adószám: [●]; bankszámlaszám: [●] a továbbiakban „**Kereskedő”**)
2. másrészről a [●] (székhely: [●]; cégjegyzékszám: [●]; adószám: [●]; bankszámlaszám: [●]; elektronikus levélcím: [●]; társaság képviselőjének neve: [●], a továbbiakban „**Felhasználó”**) között

**között az alulírott helyen és időben az alábbi feltételekkel:**

1. Villamos energia adás-vétele
	1. Kereskedő kötelezettséget vállal arra, hogy a Felhasználó villamos energia igényét ellátja a jelen szerződésben meghatározott időtartamon belül, a jelen szerződésben meghatározott feltételekkel, a jelen szerződésben rögzített szerződött mennyiség (a „**Szerződött Mennyiség**”) mértékéig, az alábbi felhasználási hely és elszámolási pont vonatkozásában:

Felhasználási hely címe: [•]

Elszámolási pont: [•]

Hálózati engedélyes: [•]

Mérlegkör felelős: [•]

Szerződött Mennyiség: [•]

* 1. A villamos energia szolgáltatását a Kereskedő részéről teljesítettnek kell tekinteni, amennyiben a Szerződött Mennyiség az átviteli hálózatba a Kereskedő által betáplálásra került. A Szerződött Mennyiséggel kapcsolatos tulajdonjog és kockázat a Szerződött Mennyiség átviteli hálózatra történő betáplálásával száll át a Kereskedőről a Felhasználóra. A szerződés szerinti villamos energia eljuttatása a Felhasználó elszámolási és csatlakozási pontjáig az érintett hálózati engedélyesek feladata. Ezért a felhasználási helyen átadott villamos energia minőségi vagy mennyiségi hibájáért a Kereskedő nem vállal felelősséget.
	2. Felhasználó vállalja, hogy a jelen szerződésben meghatározott időtartam alatt a Kereskedő által szállított villamos energiát átveszi és ellenértékét a Kereskedő részére a jelen szerződésben rögzített módon a Kereskedő részére megfizeti.
	3. A villamos energia szolgáltatás nyújtásának kezdő időpontja: [•] . [*Határozott időtartam esetén:*] és befejezésének időpontja: [•].
	4. Amennyiben a Felhasználó által a szerződés időtartama alatt tényleges átvett energia mennyisége eltér a Szerződött Mennyiségtől, abban az esetben a Felek az alábbiak szerint járnak el:
		1. Alulvételezés

Amennyiben a Felhasználó által a szerződés időtartama alatt ténylegesen átvett energia mennyisége kevesebb, mint a Szerződött Mennyiség 100 %-a, akkor a Felhasználó által ténylegesen átvett energia mennyisége és a Szerződött Mennyiség 100 %-a közötti különbözeti mennyiség után számított Villamos Energia Egységár 75 %-át a Felhasználó köteles a Kereskedőnek pótdíjként megfizetni.

* + 1. Túlvételezés

Amennyiben a Felhasználó által a szerződés időtartama alatt ténylegesen átvett energia mennyisége több, mint a Szerződött Mennyiség 100 %-a, akkor a Felhasználó által ténylegesen átvett energia mennyisége és a Szerződött Mennyiség 100 %-a közötti különbözeti mennyiség után számított Villamos Energia Egységár 75 %-át a Felhasználó köteles a Kereskedőnek pótdíjként megfizetni.

A fentiek szerinti alul- és túlvételezési pótdíjak alkalmazásánál Szerződött Mennyiség hiányában az elszámolás alapja: az elosztói üzleti profil és a szerződött mennyiség alapján az adott hónapra arányosított mennyiség. A Kereskedő a pótdíj tekintetében a havi mennyiségektől való eltérést vizsgálja és havonta utólag számol el a Felhasználóval. A pótdíj a Felhasználó felróhatóságától függetlenül jár a Kereskedőnek.

* 1. A Felhasználó az általa harmadik felektől vásárolt villamos energia szállítására (harmadik feles beszállítás) vonatkozó menetrendeket az alábbiak szerint köteles a Kereskedő részére bejelenteni:
		1. A jelen szerződés megkötésével egyidejűleg a Felhasználó köteles a harmadik feles beszállítások tekintetében a jelen szerződés lejáratának időpontjáig terjedő időszakra tájékoztató jellegű menetrendet adni.
		2. A Felhasználó köteles a fenti 1.6.1 pont szerinti éves tájékoztató menetrendet havonta, a tárgyhót megelőző hónap 15. napjáig aktualizálni, és az aktualizált tájékoztató menetrendet a Kereskedő részére megküldeni.
		3. A Felhasználó köteles a tárgyheti menetrendet, a tárgyhetet megelőző hét csütörtök (amennyiben csütörtök munkaszüneti nap, akkor a megelőző munkanapon) 09:00 óráig tájékoztató jelleggel a Kereskedő részére megküldeni.
		4. A Felhasználó köteles a tárgynapi menetrendet, a tárgynapot megelőző napon 09:00 óráig a Kereskedő részére megküldeni.
	2. Amennyiben a tárgynapon a harmadik feles beszállítások menetrendje eltér a Felhasználó által a fenti 1.6.4 pont alapján a Kereskedő részére benyújtott menetrendtől, akkor a Felhasználó köteles a Kereskedőnek az eltérésből adódó valamennyi igazolt költségét, ideértve különösen a kiegyenlítő energia költséget, megtéríteni.
1. A szolgáltatott villamos energia ára
	1. A Felhasználó a Kereskedő által szolgáltatott villamos energiáért az Üzletszabályzat 7. számú Melléklete által meghatározott, jelen szerződés megkötésének napján hatályos Villamos Energia Egységárat fizeti.
	2. A Felek rögzítik, hogy a Felhasználó részére szolgáltatott villamos energia Villamos Energia Egységára a jelen szerződés megkötésének napján [●] Ft/kWh.
	3. A Felhasználó által fizetett Villamos Energia Egységár nem tartalmazza a rendszerhasználati díjakat, az energiaadót, a VET 147. §-ában meghatározott egyéb pénzeszközöket, az ÁFÁ-t, a megújuló energiaforrásból termelt villamos energia kötelező átvételével vagy prémium típusú támogatásával összefüggő költségeket és a Kereskedő által jogszabály alapján érvényesíthető egyéb díjakat, költségeket, adókat, járulékokat, illetékeket.
	4. Jelen szerződés és kifejezetten annak árra vonatkozó rendelkezései a szerződés alapjául szolgáló ajánlatkiadásának napján hatályos és ismert megújuló energia támogatási (KÁT és METÁR) rendszerek szabályozásának megfelelően került kialakításra. Amennyiben ehhez képest bármilyen más költség, amely a KÁT vagy METÁR rendszerrel vagy annak változásával összefüggésben szabályozási szinten a jövőben meghatározásra kerül vagy a szabályozás változásából következik, a Kereskedő által is automatikusan felszámításra és számlázásra kerül.
2. A szerződés időtartama
	1. A jelen szerződés határozott/határozatlan időtartamra jön létre. . [*Határozott időtartam esetén:*] A szerződés lejáratának időpontja: [•] [*Megjegyzés: a fenti 1.4 pont szerinti szolgáltatás befejezésének az időpontja*]
3. A villamos energia ellenértékének megfizetése
	1. A villamos energia ellenértékét a Felhasználó az alábbi módokon egyenlítheti ki:
4. Banki átutalás vagy
5. Csoportos beszedési megbízás.

Az ellenérték kiegyenlítésének határideje a számla kiállítását követő 15. nap.

1. Vegyes rendelkezések
	1. A jelen szerződésre a magyar jog az irányadó. Felhasználó jelen szerződés aláírásával tudomásul veszi, hogy a jelen szerződésben nem szabályozott kérdésekben a Kereskedő honlapján elérhető mindenkor hatályos Üzletszabályzat, valamint a mindenkor hatályos Általános Szerződési Feltételek rendelkezései irányadóak és azokat magára nézve kötelező érvényűnek fogadja el.
	2. Felhasználó jelen szerződés aláírásával egyidejűleg hozzájárul ahhoz, hogy a Kereskedő a személyes adatait és személyes adatnak nem minősülő információkat az Üzletszabályzatban meghatározott célból és formában – a hatályos adatvédelmi jogszabályokkal összhangban –kezelje, feldolgozza, továbbítsa.
	3. Jelen szerződésben nem rögzített, a VET 62.§ szerinti kötelező elemeket a Kereskedő Üzletszabályzatának mellékletét képező Általános Szerződési Feltételek tartalmazzák.

Felek jelen szerződést átolvasását és értelmezését követően, mint akaratukkal mindenben megegyezőt, jóváhagyólag írják alá.

Kelt:

|  |  |  |
| --- | --- | --- |
|  |  |  |
| Felhasználó |  | Kereskedő |

3. Számú Melléklet
Menetrend alapú villamos energia adásvételi szerződés minta

**Jelen szerződés létrejött**

egyrészről

1. A Laming Thomson Villamos Energia Kereskedelmi Korlátolt Felelősségű Társaság, mint villamosenergia-kereskedelmi tevékenységet végző társaság (székhely: 1082 Budapest, Futó utca 47-53. VII. emelet; cégjegyzékszám: Cg.01-09-301636; adószám: [●], bankszámlaszám [●] a továbbiakban „**Kereskedő**”)
2. másrészről a [●] (székhely: [●]; cégjegyzékszám: [●]; adószám: [●]; bankszámlaszám: [●]; elektronikus levélcím: [●]; társaság képviselőjének neve: [●], a továbbiakban „**Felhasználó**”) között

**között az alulírott helyen és időben az alábbi feltételekkel:**

1. Villamos energia adás-vétele
	1. Kereskedő kötelezettséget vállal arra, hogy a Felhasználó villamos energia igényét ellátja a Felhasználó által a jelen szerződés alapján megadásra kerülő menetrend (a „**Menetrend**”) szerint a jelen szerződésben meghatározott időtartamon belül, a jelen szerződésben meghatározott feltételekkel, a jelen szerződésben rögzített szerződött energiamennyiség (a „**Szerződött Energiamennyiség**”) mértékéig, az alábbi felhasználási hely és elszámolási pont vonatkozásában:

Felhasználási hely címe: [•]

Elszámolási pont: [•]

Hálózati engedélyes: [•]

Mérlegkör felelős: [•]

Szerződött Energiamennyiség: [•]

* 1. A villamos energia szolgáltatását a Kereskedő részéről teljesítettnek kell tekinteni, amennyiben a Felhasználó igényével egyező mennyiségű villamos energia az átviteli hálózatba a Kereskedő által betáplálásra került. A villamos energia mennyiséggel kapcsolatos tulajdonjog és kockázat a villamos energia mennyiség átviteli hálózatra történő betáplálásával száll át a Kereskedőről a Felhasználóra. A szerződés szerinti villamos energia eljuttatása a Felhasználó elszámolási és csatlakozási pontjáig az érintett hálózati engedélyesek feladata. Ezért a felhasználási helyen átadott villamos energia minőségi vagy mennyiségi hibájáért a Kereskedő nem vállal felelősséget.
	2. A villamos energia szolgáltatás nyújtásának kezdő időpontja: [•] . [*Határozott időtartam esetén:*] és befejezésének időpontja: [•].
1. A villamos energia szállítására vonatkozó szabályok
	1. A Felhasználó köteles a jelen szerződés aláírásával egyidejűleg, a jelen szerződés fenti 1.3 pont szerinti teljes időtartamára vonatkozóan Menetrendet adni a Kereskedőnek. A Menetrend a szerződés időtartamának valamennyi, a Kereskedelmi Szabályzatban meghatározott elszámolási mérési időintervallum tekintetében meghatározza a Kereskedő által leszállítandó és a Felhasználó által átveendő villamos energia mennyiséget. A Menetrend a jelen szerződés 1. számú Függeléke, ami a jelen szerződés elválaszthatatlan részét képezi.
	2. A Felhasználó köteles a Menetrend szerinti villamos energia átvételére, és a Menetrend szerinti villamos energia mennyiség és a jelen szerződés szerinti Villamos Energia Egységár szorzatának megfelelő összeg Kereskedő részére történő megfizetésére. A Felhasználó abban az esetben is köteles megfizetni a Menetrend szerinti villamos energia mennyiség és Villamos Energia Egységár szorzatának megfelelő összeget a Kereskedőnek, ha az ilyen villamos energiát nem vette át vagy azt nem adta tovább.
	3. A Felhasználó nem jogosult a Menetrend szerinti villamos energia igényénél több villamos energiát átvenni. Amennyiben a Felhasználó mégis a Menetrend szerinti villamos energia igényénél több villamos energiát venne át, abban az esetben köteles a Kereskedő részére teljes körűen megtéríteni a Menetrend szerinti villamos energia mennyiséget meghaladó többlet-átvételből eredően a Kereskedőt ért minden többlet költség, ideértve különösen a kiegyenlítő energia díj, pótdíj, rendszerhasználati díj és egyéb kár összegét.
	4. Amennyiben a Menetrend teljesítése a Kereskedőnek felróható okból meghiúsul, azaz a Kereskedő általi villamos energia szállítás bármely elszámolási időegység vonatkozásában eltér a Menetrendtől, akkor a Kereskedő köteles (i) az érintett (le nem szállított) villamos energia mennyiség („**Hiányzó Mennyiség**”) és a jelen szerződés alapján fizetendő Villamos Energia Egységár szorzatának megfelelő összeg és (ii) a Hiányzó Mennyiség Felhasználó általi tényleges beszerzési ára közötti különbség összegét („**Pótlási Költség**”) a Felhasználónak megfizetni. Amennyiben a Pótlási Költség összegében a Felek nem értenek egyet, akkor a Pótlási Költség összege egyenlő a Hiányzó Mennyiség Felhasználó általi beszerzésének idejére a Rendszerirányító által megállapításra kerülő felszabályozási kiegyenlítő energia díjával.
	5. A Felek elismerik, hogy a Rendszerirányító és az illetékes elosztói engedélyesek jogosultak a vonatkozó jogszabályok és a villamosenergia-ellátási szabályzatok alapján elrendelni a Rendszerirányító által elfogadott menetrendek módosítását, illetve a Rendszerirányító által elfogadott Menetrendek szerinti villamos energia szállítások végrehajtásának korlátozását, felfüggesztését vagy visszautasítását. Amennyiben Rendszerirányító vagy az illetékes elosztói engedélyesek elrendelné a Menetrend ilyen módosítását, vagy Menetrend szerinti villamos energia szállítások végrehajtásának ilyen korlátozását, felfüggesztését vagy visszautasítását, és ezáltal a Menetrend szerinti szállítások végrehajtása nem lehetséges, abban az esetben a Felek az ilyen eseményt az egyik Félnek sem felróható lehetetlenülésnek tekintik a Ptk. vonatkozó rendelkezéseinek értelmében, amellyel kapcsolatban egyik Fél sem tartozik a másik Fél részére fizetési kötelezettséggel.
2. A szolgáltatott villamos energia ára
	1. A Felhasználó a Kereskedő által szolgáltatott villamos energiáért az Üzletszabályzat 7. számú Melléklete által meghatározott, jelen szerződés megkötésének napján hatályos Villamos Energia Egységárat fizeti.
	2. A Felek rögzítik, hogy a Felhasználó részére szolgáltatott villamos energia Villamos Energia Egységára a jelen szerződés megkötésének napján [●] Ft/kWh.
	3. A Felhasználó által fizetett Villamos Energia Egységár nem tartalmazza a rendszerhasználati díjakat, az energiaadót, a VET 147. §-ában meghatározott egyéb pénzeszközöket, az ÁFÁ-t, a megújuló energiaforrásból termelt villamos energia kötelező átvételével vagy prémium típusú támogatásával összefüggő költségeket és a Kereskedő által jogszabály alapján érvényesíthető egyéb díjakat, költségeket, adókat, járulékokat, illetékeket.
	4. Jelen szerződés és kifejezetten annak árra vonatkozó rendelkezései a szerződés alapjául szolgáló ajánlatkiadásának napján hatályos és ismert megújuló energia támogatási (KÁT és METÁR) rendszerek szabályozásának megfelelően került kialakításra. Amennyiben ehhez képest bármilyen más költség, amely a KÁT vagy METÁR rendszerrel vagy annak változásával összefüggésben szabályozási szinten a jövőben meghatározásra kerül vagy a szabályozás változásából következik, a Kereskedő által is automatikusan felszámításra és számlázásra kerül.
3. A szerződés időtartama
	1. A jelen szerződés határozott/határozatlan időtartamra jön létre. . [*Határozott időtartam esetén:*] A szerződés lejáratának időpontja: [•] [*Megjegyzés: a fenti 1.4 pont szerinti szolgáltatás befejezésének az időpontja*]
4. A villamos energia ellenértékének megfizetése
	1. A villamos energia ellenértékét a Felhasználó az alábbi módokon egyenlítheti ki:
5. Banki átutalás vagy
6. Csoportos beszedési megbízás.
	1. Az ellenérték kiegyenlítésének határideje a számla kiállítását követő 15. nap.
7. Vegyes rendelkezések
	1. A jelen szerződésre a magyar jog az irányadó. Felhasználó jelen szerződés aláírásával tudomásul veszi, hogy a jelen szerződésben nem szabályozott kérdésekben a Kereskedő honlapján elérhető mindenkor hatályos Üzletszabályzat, valamint a mindenkor hatályos Általános Szerződési Feltételek rendelkezései irányadóak és azokat magára nézve kötelező érvényűnek fogadja el.
	2. Felhasználó jelen szerződés aláírásával egyidejűleg hozzájárul ahhoz, hogy a Kereskedő a személyes adatait és személyes adatnak nem minősülő információkat az Üzletszabályzatban meghatározott célból és formában – a hatályos adatvédelmi jogszabályokkal összhangban –kezelje, feldolgozza, továbbítsa.
	3. Jelen szerződésben nem rögzített, a VET 62.§ szerinti kötelező elemeket a Kereskedő Üzletszabályzatának mellékletét képező Általános Szerződési Feltételek tartalmazzák.

Felek jelen szerződést átolvasását és értelmezését követően, mint akaratukkal mindenben megegyezőt, jóváhagyólag írják alá.

Kelt:

|  |  |  |
| --- | --- | --- |
|  |  |  |
| Felhasználó |  | Kereskedő |

1. **Függelék**

Menetrend

4. Számú Melléklet
Általános Szerződési Feltételek

Jelen Általános Szerződési Feltételek („**ÁSZF**”) tartalmazza az egyetemes szolgáltatásra nem jogosult Felhasználók részére nyújtott villamos energia ellátás általános szerződéses feltételeit. A jelen ÁSZF a megkötött villamos energia adásvételi szerződések elválaszthatatlan részét képezi. Az ÁSZF-ben és a villamos energia adásvételi szerződésekben nem meghatározott fogalmakat az Üzletszabályzat alapján kell értelmezni.

1. **A szolgáltatott villamos energia mérése és elszámolása**
	1. A villamos energia mérése
		1. A Kereskedő által átadott villamos energia mérésével, leolvasásával, ellenőrzésével kapcsolatos feladatokat az Elosztói Engedélyes végzi.
		2. A Felhasználó által megvásárolt villamos energia mennyiségét a külön jogszabályban meghatározott hatóság által hitelesített, a területileg illetékes Elosztói Engedélyes tulajdonában levő fogyasztásmérő berendezéssel kell mérni. A Felhasználó által megvásárolt villamos energia mennyiségét az elosztói engedélyes állapítja meg.
		3. A fogyasztásmérő berendezés ellenőrzése, újrahitelesítése és szükség szerinti javítása, karbantartása az Elosztói Engedélyes joga és kötelessége, kivéve a Felhasználó tulajdonában álló kapcsoló-berendezés beépített elemeit. A mérésre vonatkozó előírásokról az Elosztói szabályzat rendelkezik.
		4. A fogyasztásmérő bárminemű sérülését a Felhasználó köteles haladéktalanul bejelenteni az illetékes elosztói engedélyesnek és a Kereskedőnek. A Kereskedő a hibásan mért adatok alapján elszámoló számla kiállítására nem jogosult. Ebben az esetben a Kereskedő a számlakiállítás alapjául szolgáló fogyasztási adatokat a villamos energia adásvételi szerződésben és az elosztói üzletszabályzatban foglaltak figyelembe vételével állapítja meg. Amennyiben a meghibásodás időtartama egyértelműen beazonosítható, a már leolvasott adatokat is módosítani kell.
	2. Számlakiállítás
		1. A Kereskedő a számlát elszámolási időszakra vonatkozóan, az elosztói engedélyes által szolgáltatott adatok alapján állítja ki. Amennyiben az Elosztói Engedélyes elmulasztja a mérési adatok továbbítását a Kereskedő részére, úgy a Kereskedő elszámolási számla helyett becsült mennyiségről szóló számla kiállítására jogosult. A becsült mennyiség profilos alapú elszámolás esetén a Mértékadó Éves Fogyasztás 1/12-ed része, míg idősoros alapú elszámolás esetén a szerződött villamosenergia-mennyiség 1/12-ed része.
		2. Az elszámolási időszak idősoros elszámolású Felhasználó esetén egy hónap.
		3. Profil elszámolási alapú Felhasználó esetén az Elosztói Engedélyes által évente egyszer végzett leolvasás alapján az elszámolási időszak egy év . Profil alapú elszámolás esetén az éves elszámoláson felül az alábbi esetekben rendkívüli mérőleolvasás és elszámolási számla kiállítása történik:
			1. a szerződés megszűnése; és
			2. a névleges csatlakozási teljesítmény változása következtében a Felhasználó a továbbiakban nem jogosult profil alapú elszámolásra.
		4. A fogyasztásmérőnek az Elosztói Engedélyes általi leolvasásának első megkísérlését követő ismételt sikertelen leolvasása esetén a Kereskedő jogosult becsült mennyiség alapján részszámla kiállítására.
		5. Az éves elszámolási időszakon belül a Kereskedő havonta részszámlát állít ki a becsült vagy a Felhasználó által bejelentett villamos energia fogyasztásról.
2. **A villamos energia szolgáltatás díja és a megfizetésére vonatkozó rendelkezések**
	1. **Árelemek**
		1. A villamos energia Villamos Energia Egységárát a Kereskedő szabadon határozhatja meg. A Villamos Energia Egységár aktuális értékeit a jelen Üzletszabályzat mindenkor hatályos 7. számú Melléklete tartalmazza.
		2. A Kereskedőnek fizetendő Villamos Energia Egységár nem tartalmazza a rendszerhasználati díjakat, a Felhasználó által fizetendő ÁFÁ-t, az energiaadót, a VET 143. § alapján fizetendő külön pénzeszközöket, a megújuló energiaforrásból termelt villamos energia kötelező átvétel vagy prémium típusú támogatásával összefüggő költségeket és a jogszabályok alapján esetlegesen felmerülő, a Felhasználók által fizetendő egyéb adókat, díjakat, költségeket, járulékokat, illetékeket. Abban az esetben, ha a szerződés hatályára vonatkozóan bármely jogszabály új adótípusról, illetékről, járulékról vagy bármely egyéb, a villamosenergia-ellátással kapcsolatos új vagy meglévő költségelem alkalmazásáról vagy módosításáról rendelkezik, amely érinti jelen szerződés tárgyát, a Villamos Energia Egységár felett ezen új tétel(ek) – a vonatkozó jogszabályok által lehetővé tett mértékben és módon – automatikusan (a szerződés módosítása nélkül) felszámításra és számlázásra kerül(nek).

A Kereskedő jogosult a fentiek szerint különösen, de nem kizárólag az Enhat. tv. szerinti energiahatékonysági járulék fizetés kötelezettjeként a Felhasználó részére felszámítani a Felhasználó villamosenergia felhasználása alapján a Felhasználóra eső, arányos energiahatékonysági járulékot. A Felhasználó által fizetendő járulék számítása: az Enhat tv. 15. § (1) bekezdés szerinti és a villamosenergia adásvételi szerződés időtartamával érintett naptári év értékesítéséhez megadott megtakarítási százalék, az Enhat tv. 15/E. § (1) bekezdés szerinti járulék értéke (Ft/kWh) és a kiszámlázott, elfogyasztott villamosenergia mennyiség szorzata. Határozatlan időtartamú szerződés esetén a tárgyév minősül a villamosenergia adásvételi szerződés időtartamával érintett naptári évnek.

* + 1. A Kereskedő és a Felhasználó megállapodhatnak több zónaidős, illetve rugalmas árszabást tartalmazó szerződésben is, ennek lehetőségéről, költségéről, kockázatáról és esetlegesen a távlehívható fogyasztásmérő felszerelésének kötelezettségéről azonban a Kereskedő a honlapján tájékoztatja a Felhasználót. A már hatályban lévő villamosenergia kereskedelmi szerződések esetén a több zónaidős és rugalmas árszabást tartalmazó szerződésre történő áttérésre csak a Felhasználó előzetes hozzájárulásával kerülhet sor.
		2. Amennyiben a Kereskedő a Felhasználó hálózati szerződéseit kezeli és e megbízás keretében a rendszerhasználati díjat a Felhasználó helyett a Kereskedő fizeti meg az illetékes Elosztói Engedélyes részére, akkor a Kereskedő a Felhasználót terhelő rendszerhasználati díjakat havonta továbbszámlázza a Felhasználó részére. A továbbszámlázott rendszerhasználati díj mértékét a Kereskedő a Villamos Energia Egységárától elkülönítetten jeleníti meg a havi számlában.
	1. **A fizetési kötelezettség határideje**
		1. Felhasználó a Kereskedőtől igénybe vett szolgáltatás ellenértékét a szerződésben meghatározott határidőben köteles teljesíteni.
		2. A Felhasználót terhelő fizetési kötelezettség a Felhasználó által fizetendő összegnek a Kereskedő bankszámláján történő jóváírásának napján minősül teljesítettnek.
		3. Késedelmes fizetés esetén a Felhasználó által fizetendő késedelmi kamat mértéke megegyezik a Ptk.-ban meghatározott késedelmi kamattal. A Kereskedő késedelmes fizetés esetén behajtási költségátalányt számíthat fel a behajtási költségátalányról szóló 2016. évi IX. törvény rendelkezései szerint.
1. **A villamos energia adásvételi szerződés megszűnése és megszüntetése, meghosszabbítása**

A villamos energia adásvételi szerződés az alábbi esetekben szűntethető meg:

1. a Felek közös megegyezésével, a Felek megállapodásában meghatározott időpontban;
2. a Felek valamelyike általi rendes felmondás által;
3. a Felek valamelyike általi rendkívüli felmondás által súlyos szerződésszegés esetén; vagy
4. a Felek bármelyike által Vis Maior esemény 60 (hatvan) napot meghaladó folyamatos fennállására vagy 12 (tizenkét) hónapon belül összesen 60 (hatvan) napot meghaladó időtartamára tekintettel történő felmondással.

A határozott időtartamú szerződés megszűnik a határozott időtartam lejáratának napján. A határozott időtartamú szerződés rendes felmondással nem mondható fel.

* 1. A rendes felmondás szabályai

A Felek bármelyike felmondhatja a villamos energia adásvételi szerződést rendes felmondás útján, a másik Félhez intézett írásbeli felmondási nyilatkozat útján, a felmondási nyilatkozat másik Fél által történő kézhezvételétől számított 60 (hatvan) napos felmondási idővel a felmondási idő leteltét követő hónap első napjára.

* 1. A felmondás jogkövetkezményei
		1. A felek kötelesek a felmondás időpontjáig teljesített szolgáltatásokkal teljes körűen elszámolni.
		2. Lakossági fogyasztónak és a kis- és középvállalkozásokról, fejlődésük támogatásáról szóló törvény szerinti kisvállalkozásnak nem minősülő Felhasználóval szemben szerződésmegszüntetési díj kizárólag határozott idejű és rögzített áras szerződés lejárat előtti, a Felhasználó általi felmondása esetén számítható fel, ha a szerződés rendelkezik a szerződésmegszüntetési díjról, valamint számításának módjáról és arról a szerződéskötést megelőzően a Felhasználó egyértelmű tájékoztatást kapott.
		3. Amennyiben a Felhasználó a fenti 3.2.2 szerinti villamos energia adásvételi szerződést rendes felmondás útján felmondja, abban az esetben köteles a Kereskedőnek meghiúsulási kötbérként megfizetni a felmondással érintett szerződés alapján a szerződés megszűnésének időpontjától az adott szerződés időtartamának lejártáig még várhatóan leszállítandó villamos energia mennyiség és Villamos Energia Egységár szorzatának megfelelő összeg 80 (nyolcvan) százalékát. A várhatóan leszállítandó villamos energia mennyiség – a szerződés típusától függően – a Becsült Mennyiség vagy a Szerződött Mennyiség alapulvételével kerül meghatározásra.
	2. A villamos energia adásvételi szerződés meghosszabbítása

A Felek a határozott időtartamú villamos energia adásvételi szerződést a VET Vhr. 22/D.§-ában foglaltak figyelembe vételével hosszabbíthatják meg.

1. **A szerződésszegés jogkövetkezményei**
	1. **A szerződésszegés általános jogkövetkezménye: kártérítés**
		1. A szerződésszegő fél köteles a másik fél részére kártérítést nyújtani és mentesíteni valamennyi, a szerződésszegéssel közvetlen összefüggésben felmerült kár, kiadás és költség alól. Az alábbi 4.1.2 pont szerinti esetkört nem érintve a felek kifejezetten kizárják a felelősségüket a másik félnek keletkezett következménykárok, ideértve különösen (de nem kizárólagosan) az elmaradt hasznot és a termelés vagy bevételkiesés tekintetében.
		2. A fenti 4.1.1 pont szerinti felelősségkorlátozás nem vonatkozik az élet, testi épségben okozott károk, valamint a szándékos vagy súlyos gondatlansággal okozott károkért való felelősségre.
		3. A kártérítési összeget minden esetben csökkenteni kell az érintett fél részére biztosításból vagy más jogviszonyból harmadik személyektől megtérülő összeggel.
		4. A felek kötelesek eleget tenni az esetlegesen felmerülő károk tekintetében fennálló törvényes kárenyhítési kötelezettségének.
	2. **Rendkívüli felmondás súlyos szerződésszegés esetén**

A rendkívüli felmondás joga kizárólag az alábbiakban meghatározott súlyos szerződésszegés esetén gyakorolható a nem szerződésszegő fél által.

* + 1. Rendkívüli felmondás a Kereskedő részéről

A Kereskedő rendkívüli felmondás útján, azonnali hatállyal felmondhatja a villamos energia adásvételi szerződést, az alábbi, súlyos szerződésszegésnek minősülő események bármelyikének bekövetkezése esetén, kivéve, ha az ilyen esemény bekövetkezése a kizárólag a Kereskedőnek felróható ok vagy Vis Maior következménye:

* + - 1. a Felhasználó csődeljárás megindítása iránti kérelmet nyújt be az illetékes bírósághoz; vagy fizetésképtelenségét az illetékes bíróság jogerős végzésben megállapítja és ellene felszámolási eljárás indul vagy a Felhasználó legfőbb szerve jogutód nélküli megszűnést kimondó határozatot hoz;
			2. a Felhasználó a villamos energia adásvételi szerződés szerinti bármely jogát és/vagy kötelezettségét a Kereskedő előzetes írásbeli hozzájárulása nélkül engedményezi vagy átruházza (ide nem értve a jelen ÁSZF-ben kifejezetten megengedett engedményezés esetét);
			3. a Felhasználó a Kereskedőnek a villamos energia adásvételi szerződés alapján járó összegek szerződésszerű kifizetésével kapcsolatos kötelezettségét az eredeti fizetési határidőtől számított 5 (öt) napon belül, a Kereskedő általi írásbeli felszólítás ellenére, nem teljesíti;
			4. a Felhasználó nem rendelkezik érvényes és hatályos Hálózati Szerződésekkel;
			5. a Felhasználó az adatszolgáltatási kötelezettségének 3 (három) alkalommal határidőben nem vagy nem megfelelően tesz eleget;
			6. a Felhasználó a Kereskedő erre irányuló felszólítása ellenére nem bocsátja a Kereskedő rendelkezésére a szerződésben kikötött pénzügyi biztosítékot, vagy azt nem tartja fenn, vagy nem egészíti ki a Kereskedő kérésének megfelelően;
			7. a Felhasználó a villamos energia átvételi kötelezettségét neki felróható okból öt napot meghaladóan nem teljesíti, ideértve azt az esetet is, ha erre azért nem képes, mert az adott felhasználási helyet az Elosztói Engedélyes a Felhasználó súlyos szerződésszegése miatt az ellátásból felfüggesztette vagy kikapcsolta.
		1. Rendkívüli felmondás a Felhasználó részéről

A Felhasználó rendkívüli felmondás útján, azonnali hatállyal felmondhatja a villamos energia adásvételi szerződést az alábbi események bármelyikének bekövetkezése esetén, kivéve, ha az ilyen esemény kizárólag a Felhasználónak felróható ok vagy Vis Maior következménye:

1. a Kereskedő csődeljárás megindítása iránti kérelmet nyújt be az illetékes bírósághoz; vagy fizetésképtelenségét az illetékes bíróság jogerős végzésben megállapítja és ellene felszámolási eljárás indul, vagy a Kereskedő legfőbb szerve jogutód nélküli megszűnést kimondó határozatot hoz;
2. a Kereskedő villamos energia szolgáltatási kötelezettségét neki felróható okból 15 (tizenöt) napot meghaladóan nem teljesíti;
3. a Kereskedő MEKH Engedélye visszavonásra kerül; és
4. a Kereskedő nem rendelkezik érvényes és hatályos mérlegkör-tagsági vagy mérlegköri szerződéssel.
	1. **Kötbér fizetési kötelezettség súlyos szerződésszegés esetén**

Amennyiben valamely, jelen ÁSZF-ben meghatározott rendkívüli felmondásra okot adó tény vagy körülmény következik be, abban az esetben:

1. ha a rendkívüli felmondásra okot adó tény vagy körülmény miatt a Kereskedő jogosult a rendkívüli felmondásra és a Kereskedő a villamos energia adásvételi szerződést rendkívüli felmondás útján felmondja, akkor a Felhasználó köteles kötbérként a Kereskedő általi rendkívüli felmondás időpontjától a villamos energia adásvételi szerződés időtartamának lejártáig, a szerződésben meghatározott leszállítandó Szerződött Mennyiség vagy Becsült Mennyiség és a vonatkozó Villamos Energia Egységár szorzatának megfelelő összeget egy összegben megfizetni a Kereskedőnek;
2. ha a rendkívüli felmondásra okot adó tény vagy körülmény miatt a Felhasználó jogosult a rendkívüli felmondásra és a Felhasználó a villamos energia adásvételi szerződést rendkívüli felmondás útján felmondja, akkor a Kereskedő köteles kötbérként a Felhasználó általi rendkívüli felmondás bekövetkezésének időpontjától a szerződésben meghatározott leszállítandó Szerződött Mennyiség vagy Becsült Mennyiség és a vonatkozó Villamos Energia Egységár szorzatának megfelelő összeget egy összegben megfizetni a Felhasználónak.
3. Határozatlan idejű szerződés esetén a kötbér alapja az villamos energia mennyiség, amely arra az időszakra esik, amely időszakra a Felhasználó rendes felmondással a legkorábban jogosult lenne a szerződést felmondani.**Felhasználó kikapcsolása, visszakapcsolása**
	1. Kikapcsolás és visszakapcsolás szabályai egyetemes szolgáltatásra nem jogosult Felhasználók esetén
		1. A Kereskedő az egyetemes szolgáltatásra nem jogosult Felhasználó kikapcsolását abban az esetben kezdeményezheti az illetékes Elosztói Engedélyesnél, amennyiben az egyetemes szolgáltatásra jogosult Felhasználó fizetési kötelezettségével öt napot meghaladó késedelembe esik.
		2. Amennyiben az egyetemes szolgáltatásra nem jogosult Felhasználó valamennyi lejárt tartozását kiegyenlíti, a Kereskedő köteles az erről történő tudomásszerzést követő öt napon belül kezdeményezni az egyetemes szolgáltatásra jogosult Felhasználó visszakapcsolását az illetékes Elosztói Engedélyesnél.
	2. Kikapcsolás és visszakapcsolás szabályai a magánvezeték engedélyesének a kikapcsolására vonatkozóan
		1. A Kereskedő a magánvezeték engedélyesének a villamosenergia-ellátásból történő kikapcsolását fizetési késedelem esetén az alábbi feltételek együttes fennállása esetén kezdeményezi a hálózati engedélyesnél:
			1. a magánvezeték engedélyese legalább 60 napos fizetési késedelembe esett, és
			2. a magánvezeték engedélyese által a Kereskedővel fizetési haladék adásáról vagy részletfizetési lehetőségről kezdeményezett egyeztetés esetén az egyeztetés nem vezetett eredményre, és
			3. a Kereskedő a tartozásról és a kikapcsolás lehetőségéről a magánvezeték engedélyesét legalább kétszer, írásban értesítette, valamint a tartozás fennállásáról és a kikapcsolás lehetőségéről a felhasználási helyen, a magánvezetékre kapcsolódó vételezők számára jól látható módon értesítést helyezett ki.

Amennyiben a magánvezeték engedélyese rendezi a Kereskedővel szemben fennálló tartozását, a Kereskedő köteles 24 órán belül kezdeményezni a magánvezeték engedélyesének visszakapcsolását.

* + 1. A magánvezeték engedélyese mint Felhasználó, aki vételezőknek villamos energiát továbbad, köteles a vele szerződésben álló Kereskedőnek a VET Vhr.-ben meghatározott feltételek szerint a továbbadási tevékenységét bejelenteni. Abban az esetben, ha a Felhasználó a továbbadásról az őt ellátó Kereskedőt legkésőbb a továbbadás megkezdését megelőzően 15 nappal írásban nem tájékoztatta, akkor a tájékoztatás elmulasztása esetén a Kereskedő nem köteles a VET 66/A. § bekezdésben előírt szabályokat a Felhasználó kikapcsolása során betartani.
1. **Pénzügyi teljesítési biztosíték**

A Kereskedő a villamos energia adásvételi szerződés tartama alatt bármikor jogosult arra, hogy saját döntése szerint, a Felhasználóhoz intézett írásbeli felszólítással, a felszólítást követő 10 (tíz) naptári napon belül pénzügyi teljesítési biztosíték („**Teljesítési Biztosíték**”) átadását kérje a Felhasználótól. A Felhasználótól Teljesítési Biztosíték akkor követelhető, ha (i) a Kereskedő által végzett kockázatelemzés alapján a Felhasználó pénzügyi helyzetében lényeges romlás állt be, vagy (ii) a Felhasználó a Kereskedő által a szerződés alapján kiállított számlát három, vagy több alkalommal nem, illetve késedelmesen egyenlíti ki egy éven belül. A Teljesítési Biztosíték a Kereskedő döntésétől függően az alább meghatározott formákban nyújtható:

1. elsődlegesen készpénzben átadott vagy a Kereskedő által írásban megjelölt bankszámlára átutalt óvadék, amelynek összege a villamos energia adásvételi szerződésben meghatározott, Szerződött Mennyiség vagy Becsült Mennyiség és Villamos Energia Egységár szorzatának megfelelő összeg legalább 15 százaléka, azzal, hogy a Teljesítési Biztosíték összegét a Kereskedő önállóan jogosult meghatározni; vagy
2. Egyedi esetben a Kereskedő mérlegelése alapján Bank által kiadott visszavonhatatlan, feltétlen és határozott időtartamra szóló (amely időtartam legalább a villamos energia adásvételi szerződés lejártát követő második hónap végéig tart), első felszólításra lehívható bankgarancia, amelynek egyedüli kedvezményezettje a Kereskedő, és amely a villamos energia adásvételi szerződésben meghatározott, Szerződött Mennyiség vagy Becsült Mennyiség és Villamos Energia Egységár szorzatának megfelelő összeg legalább 15 százalékának megfelelő összegre szól, azzal, hogy a Teljesítési Biztosíték összegét a Kereskedő önállóan jogosult meghatározni.

A Kereskedő a Teljesítési Biztosítékot akkor használhatja fel, ha a Felhasználó az eredeti fizetési határidő lejártát követően a Kereskedő magyar nyelvű, cégszerűen aláírt és ajánlott levélben elküldött fizetési felszólításának kézhezvételétől számított 3 (három) munkanapon belül nem teljesíti maradéktalanul a villamos energia adásvételi szerződés alapján fennálló fizetési kötelezettségét.

1. **Vis maior**
	1. **A Vis Maior meghatározása**

A villamos energia adásvételi szerződésekben a „**Vis Maior**” bármilyen, a Vis Maiorra hivatkozó Fél (a „**Hivatkozó Fél**”) érdekkörén kívüli olyan eseményt jelen, amelyet a Hivatkozó Fél ésszerű módon nem tudott volna elkerülni, legyőzni vagy elhárítani, és amely esemény a Hivatkozó Fél számára lehetetlenné teszi a villamos energia szolgáltatási vagy átvételi kötelezettségei teljesítését. Vis Maiornak minősülnek különösen (de nem kizárólag) a következő események:

1. az Átviteli Rendszerirányító és/vagy az Elosztói Engedélyes érdekkörében felmerült bármilyen olyan esemény, ami megakadályozza vagy korlátozza a Hivatkozó Felet átadási vagy átvételi kötelezettségének a teljesítésében;
2. az Átviteli rendszerirányító elrendeli és/vagy az Elosztói Engedélyes felfüggeszti, korlátozza vagy megtagadja a korábban az Átviteli rendszerirányító által befogadott és jóváhagyott menetrendek teljesítését, és/vagy az Átviteli rendszerirányító felfüggeszti vagy megtagadja a határkeresztező kapacitásokhoz való hozzáférést;
3. a VET 138.§ vagy 139.§-ban és a 280/2016. (IX.21.) Korm.rendeletben (illetve ezek mindenkori módosításaiban, illetve az ezek helyébe lépő hasonló jogszabályokban) meghatározottak szerint a villamosenergia-rendszer bármilyen jelentős zavara, kimaradása vagy válsága;
4. tűzvész, árvíz, földrengés és földcsuszamlás, vihar, villámcsapás, járvány (amennyiben a hatáskörrel rendelkező hatóságok általános biztonsági intézkedéseket vezettek be), karantén és radioaktív sugárzás, rekvirálás, kisajátítás vagy államosítás, kikötők, dokkok, csatornák vagy a hajózást támogató más létesítmények lezárása bárhol vagy bármely területen belül, bármilyen háborús cselekmény (hadüzenettel vagy anélkül), viszály, fegyveres konfliktus vagy idegen ellenség bármely cselekménye, blokád, forradalom, zavargás, lázadás vagy polgári engedetlenség, országos sztrájk.
	1. **Az ukrajnai háborúra és a járványokra vonatkozó speciális szabályok**

A Felek rögzítik, hogy az Ukrajnában zajló háború a Kereskedő és a Felhasználó számára ismert, így az ukrán háború csak abban az esetben minősül Vis Maiornak, amennyiben az ukrán háború olyan következményekkel jár, amelyek a villamosenergia adásvételi szerződés megkötése napján nem voltak ismertek és megfelelnek a fenti 7.1 pont szerinti általános Vis Maior esemény követelményeknek.

A Kereskedő és a Felhasználó rögzítik, hogy a villamosenergia adásvételi szerződés megkötése napján ismert járványok (így különösen a COVID-19 járvány), mint egészségügyi kockázat, mindkét Fél számára ismert, így az ilyen, már ismert járványok (mint egészségügyi kockázat) Vis Maior eseményre történő hivatkozási alapot nem képezhet sem a Kereskedő sem a Felhasználó számára.

* 1. **A villamos energia szolgáltatása és az átvételi kötelezettség alóli mentesülés**

Amennyiben a Kereskedőt vagy a Felhasználót a Vis Maior esemény egészben vagy részben megakadályozza a villamos energia adásvételi szerződésben foglalt kötelezettségei teljesítésében, vagy azokat ilyen esemény miatt nem képes kielégítő módon teljesíteni:

1. ez nem minősül az erre hivatkozó fél szerződésszegésének vagy késedelmének;
2. a felek a Vis Maior fennállásának idejére mentesülnek kötelezettségeik teljesítése alól olyan mértékben, amilyen mértékben a kötelezettségeik teljesítését a Vis Maior esemény akadályozza; és
3. a feleknek kártérítési kötelezettsége nem áll fenn azon villamos energia-mennyiségek után, amelyet a villamos energia adásvételi alapján – az eset körülményeitől függően – nem szállítottak le vagy nem vettek át
4. feltéve minden esetben, hogy a felek a 19. pontban meghatározott előírásoknak megfelelően értesítették a másik felet a Vis Maior eseményről.
	1. **Értesítés a Vis Maior eseményről, a Vis Maior esemény enyhítése**

Bármely szerződő fél haladéktalanul köteles a másik felet értesíteni a Vis Maior esemény bekövetkezéséről és a Vis Maior esemény általa becsült várható időtartamáról, amely becslés azonban nem köti az értesítő felet. Amennyiben a szerződő felek a Vis Maior esemény bekövetkezéséről nem értesítik haladéktalanul a másik felet, nem hivatkozhatnak arra, hogy kötelezettségeik alól a Vis Maior miatt mentesülnek.

Amennyiben és amilyen mértékben a Vis Maiorra hivatkozó fél mentesül a kötelezettségei teljesítése alól, a másik fél annak megfelelően szintén mentesül a villamos energia adásvételi szerinti kötelezettségei teljesítése alól.

A Vis Maiorra hivatkozó félnek minden ésszerűen tőle telhetőt meg kell tennie annak érdekében, hogy a Vis Maior esemény hatásait enyhítse és a másik felet a Vis Maior esemény várható hatásairól haladéktalanul értesítse.

Nem minősül Vis Maior eseménynek a szerződő felek bármelyikének pénzügyi, gazdasági helyzetében bekövetkezett romlás.

* 1. **Felmondás bármelyik Fél részéről**

Amennyiben bármelyik felek érintő Vis Maior esemény időtartama meghaladja egybefüggően vagy 6 (hat) hónap alatt összesen a 60 (hatvan) napot, akkor bármelyik fél jogosult a szerződés minden további jogkövetkezmény nélkül történő felmondására azzal, hogy a múltbéli szolgáltatásokkal a felek elszámolni kötelesek.

1. **Engedményezés**
	1. A Kereskedő és a Felhasználó a villamos energia adásvételi szerződéssel kapcsolatos szerződéses jogait és kötelezettségeit az alábbiakban meghatározott kivételekkel kizárólag a másik fél előzetes írásbeli hozzájárulásával engedményezheti, ruházhatja át harmadik személyre.
		1. Bármelyik szerződő fél jogosult a villamos energia adásvételi szerződésből eredő jogait valamely bankra vagy pénzintézetre engedményezni az engedményező fél üzleti tevékenységének finanszírozása céljából. Az engedményezésről az engedményező fél köteles haladéktalanul, írásban értesíteni a másik felet.
		2. A Kereskedő a villamos energia adásvételi szerződésből eredő jogainak, kötelezettségeinek kapcsolt vállalkozására történő engedményezéséhez nincs szükség a Felhasználó előzetes írásbeli hozzájárulására.
2. **Titoktartás**

A Kereskedő és a Felhasználó kötelesek megőrizni a szerződéssel összefüggésben a birtokukba került minden információt, adatot, üzleti titkot és azokat nem tehetik közzé, nem továbbíthatják harmadik fél részére, kivéve, ha ezt jogszabály felhatalmazása alapján bíróság vagy más hatóság elrendeli. A titoktartási kötelezettség a villamos energia adásvételi szerződés megszűnését követően is hatályban marad.

1. **Szankciók**

Amennyiben a Felhasználó vagy bármely Partnere szankció hatálya alá kerül, a Felhasználó köteles arról a Kereskedőt haladéktalanul tájékoztatni.

Amennyiben a Kereskedő tudomására jut, hogy a Felhasználó vagy bármely Partnere szankció hatálya alá esik, a Kereskedő jogosult a villamosenergia adásvételi szerződést azonnali hatályú felmondással megszüntetni. Ebben az esetben a Felhasználó semmilyen kártérítési vagy egyéb követeléssel nem élhet a Kereskedő szemben.

5. Számú Melléklet
Megbízási szerződés minta

**Jelen szerződés létrejött**

egyrészről

1. A Laming Thomson Villamos Energia Kereskedelmi Korlátolt Felelősségű Társaság, mint villamosenergia-kereskedelmi tevékenységet végző társaság (székhely: 1082 Budapest, Futó utca 47-53. VII. emelet; cégjegyzékszám: Cg.01-09-301636; adószám: [●], bankszámlaszám [●] a továbbiakban „**Megbízott**”)

másrészről

1. a [●] (székhely: [●]; cégjegyzékszám: [●]; adószám: [●]; bankszámlaszám: [●]; elektronikus levélcím: [●]; társaság képviselőjének neve: [●], a továbbiakban „**Megbízó**”) között

**között az alulírott helyen és időben az alábbi feltételekkel:**

1. A szerződés tárgya
	1. Jelen szerződés alapján a Megbízó megbízza a Megbízottat a hálózati csatlakozási és hálózathasználati szerződések („**Hálózati Szerződések**”) megkötésére és a Hálózati Szerződések villamos energia adásvételi szerződéssel összevontan történő kezelésével (a „**Megbízás**”). A Megbízott a Megbízást elfogadja. A Hálózati Szerződések kezelése során a Megbízott mindenkor a Megbízó nevében és érdekében, valamint a felmondás és módosítás tekintetében a Megbízó írásbeli utasításai szerint köteles eljárni.
	2. A Megbízás a Hálózati Szerződéseknek az Elosztói Engedélyes üzletszabályzatában foglalt általános szerződési feltételekkel történő megkötésére vonatkozik. A Megbízás nem vonatkozik arra az esetre, ha a Megbízó az Elosztói Engedélyes üzletszabályzatában foglalt feltételektől eltérő, egyedi feltételekkel kívánja megkötni a Hálózati Szerződéseket. Ilyen esetben a Megbízó és a Megbízott külön megállapodásban állapodhatnak meg a Hálózati Szerződések Megbízott általi megkötésének egyedi feltételeiről.
2. Megbízási díj
	1. Megbízó a Megbízás teljesítéséért megbízási díjat (**’’Megbízási Díj**”) fizet a Megbízottnak.
	2. A Megbízási Díj az alábbi két elemből áll:
		1. a Megbízó a Hálózati Szerződések megkötéséért, a Hálózati Szerződések megkötését követő 30 (harminc) napon belül, egyszeri alkalommal köteles [●] forintot fizetni; és
		2. a Megbízó a Hálózati Szerződések kezeléséért havonta [●] forint + ÁFA megbízási díjat köteles fizetni a Hálózati Szerződések hatályának fennállta alatt, a tárgyhónapot követő hónap 15-ik napjáig.
3. Felelősség a Hálózati Szerződések teljesítéséért
	1. A Hálózati Szerződések Megbízott általi megkötése esetén a Hálózati Szerződésekből eredő minden jog és kötelezettség közvetlenül a Megbízót illeti és terheli. A Megbízottat a Hálózati Szerződések szerződésszerű teljesítéséért felelősség nem terheli.
	2. A rendszerhasználati díjakat a Megbízott fizeti meg az Elosztói Engedélyesek részére. A Felek rögzítik, hogy a Megbízott jogosult a rendszerhasználati díjakat a Megbízónak továbbszámlázni. A számlázásra és a díjak megfizetésére a Megbízott üzletszabályzatának (az „**Üzletszabályzat**”) Mellékleteiben található Általános Szerződési Feltételek rendelkezései az irányadóak.
4. Képviseleti jogosultság

A jelen szerződés alapján a Megbízott jogosult a Hálózati Szerződések vonatkozásában a Megbízót teljes jogkörrel képviselni, ideértve a Hálózati Szerződéseknek a Megbízó nevében és javára történő megkötését. A Megbízott a Hálózati Szerződések módosításával és felmondásával kapcsolatosan kizárólag a Megbízó erre irányuló írásbeli utasítása alapján, az abban foglaltak alapján járhat el.

1. Biztosítékok
	1. A Megbízónak a jelen szerződés szerződésszerű teljesítéséből eredő fizetési kötelezettségei valamint a Megbízottnak a Hálózati Szerződések szerződésszerű teljesítéséből eredő valamennyi fizetési kötelezettségei biztosítására, a Megbízó köteles a Megbízott részére biztosítékként [●] forint összegű óvadékot / bankgaranciát nyújtani (a „**Biztosíték**”) a jelen Szerződés aláírását követő 3 (három) napon belül.
	2. A Biztosíték összege az alábbi elemekből áll:
		1. Az 1. pont (a) alatt meghatározott szerződéskötési díj; és
		2. Az 1. pont (b) alatt meghatározott díj hat hónapi összege.
	3. A Megbízott a Biztosítékot minden olyan esetben jogosult felhasználni, ha a Megbízó a jelen Szerződés alapján őt terhelő fizetési kötelezettségének határidőben nem tesz eleget, ideértve a Megbízót terhelő kártalanítási kötelezettség nem teljesítését is. Amennyiben a Biztosíték, vagy annak egy része felhasználásra kerül, a Megbízó a felhasználásról kapott írásbeli értesítés kézhezvételét követő 5 (öt) naptári napon belül köteles Biztosítékot az eredeti összegére kiegészíteni, vagy az eredeti biztosítéki összeggel új biztosítékot adni. Felek rögzítik, hogy a Biztosítékra vonatkozó szabályok a kiegészített és/vagy újonnan adott biztosítékra is alkalmazandóak.
	4. A Megbízó a Biztosítékot a jelen Szerződés megszűnésének időpontját követő három hónapig köteles fenntartani.
2. A Szerződés megszűnése
	1. Megszűnés a Hálózati Szerződések megszűnése esetén

A jelen szerződés a Hálózati Szerződések megszűnésének időpontjában automatikusan megszűnik, ide nem értve a Megbízottat illető Megbízási Díj Megbízott általi követelésének a jogát.

* 1. Rendes felmondás

A jelen szerződést, annak tartós jellegére tekintettel, bármelyik Fél 30 (harminc) napos felmondási idővel jogosult felmondani.

* 1. Rendkívüli felmondás
		1. Súlyos szerződésszegés esetén bármelyik Fél jogosult a jelen Szerződés azonnali hatályú felmondására.
		2. Súlyos szerződésszegésnek minősül különösen
			1. ha a Megbízó a Megbízási Díjat az esedékességét követő 30 napon belül nem fizeti meg;
			2. ha a Megbízó a jelen Szerződés alapján fennálló bármely fizetési kötelezettségének az esedékességét követő 30 napon belül nem tesz eleget;
			3. ha a Megbízó megsérti a Biztosíték nyújtására vonatkozó rendelkezéseket;
			4. ha a Megbízó a Hálózati Szerződések alapján súlyos szerződésszegést követ el; és/vagy
			5. ha a Megbízott a Megbízó ésszerű utasításainak határidőben nem tesz eleget.
1. Vegyes rendelkezések
	1. A jelen szerződésre a magyar jog az irányadó. Felhasználó jelen szerződés aláírásával tudomásul veszi, hogy a jelen szerződésben nem szabályozott kérdésekben a Kereskedő honlapján elérhető mindenkor hatályos Üzletszabályzat, valamint a mindenkor hatályos Általános Szerződési Feltételek rendelkezései irányadóak és azokat magára nézve kötelező érvényűnek fogadja el.
	2. Felhasználó jelen szerződés aláírásával egyidejűleg hozzájárul ahhoz, hogy a Kereskedő a személyes adatait és személyes adatnak nem minősülő információkat az Üzletszabályzatban meghatározott célból és formában – a hatályos adatvédelmi jogszabályokkal összhangban –kezelje, feldolgozza, továbbítsa.

6. Számú Melléklet
Kapcsolattartás, elérhetőségek

Postacím: 1082 Budapest, Futó u. 47-53., 7. em.

Telefon: 06/1/266-2181/340

E-mail: info@lamingthomson.hu

Honlap: [www.lamingthomson.hu](http://www.lamingthomson.hu/)

7.Számú Melléklet
Árak, áralkalmazási feltételek

|  |
| --- |
| A Laming Thomson Kft. 2019. január 1-jétől érvényes Villamos Energia Egységárai |
| Villamos Energia Egységár teljes ellátás alapú szerződés esetén | Mindig megegyezik a HUPX Zrt. DAM termék egységárának 1,1-szeresével. |
| Villamos Energia Egységár részleges ellátás alapú szerződés esetén | Mindig megegyezik a HUPX Zrt. DAM termék egységárának 1,1-szeresével. |
| Villamos Energia Egységár menetrend alapú szerződés esetén | Mindig megegyezik a HUPX Zrt. DAM termék egységárának 1,1-szeresével. |

A Felhasználó által fizetett Villamos Energia Egységár nem tartalmazza a rendszerhasználati díjakat, az energiaadót, a VET 147. §-ában meghatározott egyéb pénzeszközöket, az ÁFÁ-t, a megújuló energiaforrásból termelt villamos energia kötelező átvételével vagy prémium típusú támogatásával összefüggő költségeket és a Kereskedő által jogszabály alapján érvényesíthető egyéb díjakat, költségeket, adókat.

8. Számú Melléklet
Formanyomtatvány a Felhasználó személyében bekövetkezett változás bejelentéséhez

A Felhasználó személyében bekövetkezett változás bejelentésére szolgáló formanyomtatvány

1. Felhasználási helyre vonatkozó adatok

Felhasználási hely címe:

Felhasználási hely egyedi azonosítója:

Fogyasztásmérő berendezés gyári száma:

Fogyasztásmérő berendezés mérőállása:

Mérőállás megállapításának dátuma:

2. Felhasználóra vonatkozó adatok

Jogi személy vagy a Polgári Törvénykönyvről szóló 2013. évi V. törvény általános szabályai szerint létrehozott jogalany esetén

Név:

Cégjegyzékszám vagy ezzel egyenértékű azonosító:

Adószáma:

Új székhely/értesítési cím:

Telefonos elérhetősége:

A villamosenergia-kereskedőnél nyilvántartott felhasználói azonosító száma:

3. Nyilatkozat a villamosenergia-kereskedelmi szerződés felmondásáról

Felhasználó kijelenti, hogy jelen formanyomtatvány útján villamosenergia-kereskedelmi szerződését felmondja.

4. Nyilatkozat a hálózathasználati szerződés felmondásáról (amennyiben a villamosenergia-kereskedő kezeli megbízottként a hálózathasználati szerződést)

Felhasználó kijelenti, hogy jelen formanyomtatvány útján a hálózathasználati szerződést felmondja.

5. Felhasználó személyében bekövetkezett változás jogcíme:

6. Új felhasználó esetén az új felhasználóra vonatkozó adatok

Jogi személy vagy a Polgári Törvénykönyvről szóló 2013. évi V. törvény általános szabályai szerint létrehozott jogalany esetén

Név:

Székhely:

Cégjegyzékszám vagy ezzel egyenértékű azonosító:

Adószáma:

Telefonos elérhetőség:

Kelt:

 …………………………………………..

Felhasználó

 …………………………………………..

Új Felhasználó